Ҳукумат боғ ва иссиқхоналарни лизинг ва кредит асосида аҳолига беришга қарор қилди\n21 октябр 2020, Тошкент вақти: 00:44\nЎзбекистонда интенсив боғ ва токзорлар барпо этилади, иссиқхоналар қурилади ҳамда аҳолига лизинг ва кредит шартлари асосида берилади. Бу ҳақда Адлия вазирлигининг “Ҳуқуқий ахборот” канали маълумот тарқатди.\nҲукумат қарорига мувофиқ, мазкур иш Боғдорчилик ва иссиқхона хўжалигини ривожлантириш агентлиги, Узумчилик ва виночиликни ривожлантириш агентлиги ҳамда Фермер, деҳқон хўжаликлари ва томорқа ер эгаларини қўллаб-қувватлаш жамғармаси томонидан амалга оширилади.\nҚарор билан Интенсив боғ ва токзорлар барпо этиш, иссиқхоналар қуриш ҳамда уларни аҳолига лизинг ва кредит шартлари асосида бериш тартиби тўғрисидаги низом тасдиқланган.\nРўйхат шакллангач, туман ҳокимлиги тегишли агентликларга ёки жамғармага ёзма мурожаат қилади. Агентликлар, жамғарма икки ой муддатда интенсив боғ, токзор ёки иссиқхонани ташаббускорга лизинг ёки кредит шартлари асосида бериш учун лизинг ташкилотини ёки тижорат банкини аниқлайди. Лойиҳани тасдиқлаб, туман ҳокимлигига тақдим этади.\nШу асосда туман ҳокимлиги томонидан 10 кун муддатда интенсив боғ, токзор барпо этиш учун 10 гектардан, иссиқхона қуриш учун 3 гектардан кам бўлмаган ер майдони 10 йил муддатга вақтинча фойдаланиш шарти билан ажратилади.


06 май 2021, Тошкент вақти: 18:18\nСўх тумани атрофи тўлиғича Қирғизистон ҳудуди билан ўралган эксклавдир. Сўхда гу кунда ҳозир 80 мингга яқин киши истиқомат қилади.\nШу йилнинг 31 майида Фарғонанинг Сўх туманида, ўзбек-қирғиз чегарасининг баҳсли қисмидаги Чашма булоғи устида чиққан тўқнашувда иштирок этган 6 сўхликка нисбатан жиноят иши қўзғатилди.\nЎзбекистон Бош прокуратурасининг 25 август куни маълум қилишича, тергов давомида 6 шахсга нисбатан ЖКнинг 219 ва 244-моддалари билан айб эълон қилиниб, уларга “қамоққа олиш” тарзидаги эҳтиёт чораси қўлланилган.\nАммо, туманнинг Равон, Мулғон, Қизилқия қишлоқларидан боғланган 10 га яқин сўхликдан олинган маълумотга кўра, 3 кун ичида тумандаги бир неча қишлоқдан жами 12 сўхлик ҳибсга олинган.\n11 августда 23 яшар сўхлик Давлатжон Маллаев 31 май кунги жанжал пайтида вилоят ҳокими Шуҳрат Ғаниевга нисбатан “зўрлик ишлатганлик”да айбланиб қўлга олингани ҳақида Озодлик 19 август куни хабар қилган эди.\nШу йилнинг 31 май куни Фарғона вилояти, Сўх тумани, Чашма қишлоғининг Қирғизистон Баткен области, Кадамжай райони, Чечме айили билан чегарадош ҳудудида жойлашган “Чашма” булоғи бўйида икки давлат фуқаролари ўртасида оммавий жанжал содир бўлган эди.\nИкки томондан қарийб минг киши қатнашган, жараёнда Фарғона вилоят ҳокими Шуҳрат Ғаниев тошбўрон қилингани акс этган видеолар ижтимоий тармоқларда тарқалган эди.\nЎзбекистон Бош прокуратурасининг 25 август куни маълум қилишича, низо бўйича шу йилнинг 1 июнь куни жиноят иши очилган.\n"Ушбу низони бартараф этиш мақсадида Сўх тумани Чашма қишлоғига етиб борган маҳаллий ҳокимият вакиллари ҳамда ҳуқуқни мухофаза қилувчи орган ҳодимларига тартиббузарлар томонидан фаол қаршилик кўрсатилиб, уларга турли даражада шикастлар етказилган. Мазкур ҳолат бўйича 01.06.2020 йилда Фарғона вилоят прокуратураси томонидан Ўзбекистон Республикаси Жиноят кодексининг 219-моддаси (Ҳокимият вакилига ёки фуқаровий бурчини бажараётган шахсга қаршилик кўрсатиш) ва 244-моддаси (Оммавий тартибсизликлар) билан жиноят иши қўзғатилган", дейилади баёнотда.\nТергов давомида 6 шахсга нисбатан айблов эълон қилинган ва уларни тергов даврида қамоқда сақлашга ҳукм қилинган.\nАммо, 22, 23, 24-август кунлари Озодликка боғланган 10 га яқин сўхликнинг айтишича, 3 кун ичида тумандаги бир неча қишлоқдан аслида 12 киши ҳибсга олинган.\nХавфсизлик нуқтаи назаридан исмини ошкор этмасликни сўраган сўхликлар, ҳисбга олинганларнинг барчаси ўша тўқнашувда қатнашган тумандошлари эканини айтмоқда.\n“Менинг ўзимнинг қариндошим – Youtubeда канали бор блогер Дадахон Ҳайдаровни 22 август куни эрталаб уйидан олиб кетишди. У Бош вазир Арипов билан учрашувда ўз фикрларини айтган эди. Шанба куни Сўхдаги 3-4 та қишлоқдан 12 кишини олиб кетишибди. Кейин бозор куни, душанба кунлари ҳам вертолётлар кунига 3-4 мартадан қатнаб турди – МИ-8, деган қора вертолёт. Битта-биттадан ушлаб олиб кетишаяпти. Сўхликлар ваҳимада”, деди исмини ошкор этмасликни сўраган сўхлик қурувчи уста.\nУнинг айтишича, ҳибсга олинган яқини билан оиласи бир марта телефонда гаплаша олган ва аммо Дадахон ўз аҳволи ҳақида тўлиқ маълумот беролмаган.\nОзодлик Youtube тармоғида Дадахон Ҳайдаров муаллифи экани кўрсатилган канал борлигини ва унга 800 мингдан ортиқ киши обуна бўлганини аниқлади. Канални Дадахон билан бирга юритадиган яна бир сўхлик блогер – Фарҳод Маҳмуджонов сўнгги 1 ҳафта ичида Сўхда бўлмагани учун шериги тақдиридан бехабар эканини айтди.\nОзодлик бу блогернинг ҳибсга олингани ҳақида яқинлари берган маълумотга Сўх тумани ёки Фарғона вилоят ҳуқуқ-тартибот идораларидан бирор изоҳ ололмади.\nОзодликка 31 май кунги воқеалар пайтида Сўхга борган мулозимлар билан фаол мулоқотда бўлгани видеокадрларда акс этган яна бир фаол – Назиржон Жўраев ҳам ҳибсга олингани ҳақида маълумот келди.\nЖумладан, унинг ҳибсга олинганига шахсан гувоҳ бўлганини айтган сўхлик 40 яшар устага кўра, Назиржон ва бошқа ҳибсга олинганларнинг яқинлари уларнинг қаерда ҳибсда сақланаётганидан ҳануз бехабар:\n“22 август куни Равон, Мулғон, Қизилқия, Хушёр, Чунқара қишлоқларидан болаларни ушлаб кетишганини шахсан биламан. Ичида Назиржон Жўраев бор. Махсуд, деган бола бор, Қизилқия қишлоғидан. Видеода Фарғонанинг ҳокими: “Белимга ёмон урдинглар!” деганида "Вазелин сурсангиз, яхши бўлиб кетади!" деган бола бор эди – униям олиб кетишган. Фарғонага вертолётда ташишяпти болаларни, ҳали бирортасини қўйиб юборганидан хабаримиз йўқ”.\nШу тариқа, Озодлик гаплашган ўнга яқин сўхликдан сўнгги 3 кун ичида йиғилган маълумотга кўра, 12 нафар сўхлик эркак ҳибсга олинган. Озодликка хабар қилган манбалар ҳибсга олинаётганларнинг барчасига 31 май кунги воқеалар пайтида ҳокимият вакили – Фарғона вилояти ҳокими Шуҳрат Ғаниевга қаршилик қилиш ва куч ишлатиш айби қўйилаётганини айтмоқда.\nАйтилишича, ушланганларнинг аксарига Жиноят кодексининг 244-моддаси (Оммавий тартибсизликлар) билан жиноят иши очилган.\n24 август куни Озодлик мухбири боғланган Сўх туман суди ва прокуратураси 12 сўхлик ҳибсга олингани ҳақидаги маълумотларни инкор қилмади, аммо расмий изоҳ учун вилоят прокуратурасига мурожаат қилиш мумкинлигини билдирди. Дарвоқе, Сўх туман судидан олинган қўшимча маълумотга кўра, шу кунда туманда судья йўқ, судловга оид ишлар вилоят ёки бошқа туман судларига оширилмоқда.\nФарғона вилоят прокуратурасининг телефон гўшагини кўтарган ходими ҳам, Сўхда 12 киши ҳибсга олинганига оид маълумотларни инкор қилмади, аммо ҳибсларга оид расмий изоҳни прокуратуранинг Жамоатчилик билан ишлаш бўлимидан олиш мумкинлигини билдирди. Бу бўлимдан ҳозирча жавоб олишнинг имкони бўлмади.\nФарғона вилоят ҳокими матбуот котиби Муҳаммаджон Обидов Озодликнинг бу борадаги саволларга жавоб берди.\nОбидовга кўра, ҳозирда чегарада 31 май куни бўлган воқеаларга алоқадор кўрилган 5 сўхликка нисбатан жиноят иши қўзғатилган:\n“Кеча сўхликлар вилоят прокурори, ИИВ бошлиғи, ДХХ раҳбарини таклиф қилишди. Улар бугун боришиб, аҳоли билан учрашиб, атрофлича тушунтирш берди. Бор -йўғи 5 нафар сўхликка нисбатан жиноят иш қўзғатилган, ҳибсга олиш эҳтиёт чораси қўлланилган. Терговолди ҳаракатлари бошланди”.\nОбидов қўлга олинганларга нисбатан терговолди суриштирувида ўрганилаётган версияларга ҳам қисман тўхталди:\n"Мендаги маълумотларга кўра, Сўхдаги тўпалонлар жуда катта тайёргарлик билан уюштирилган. Ҳозирча батафсил айтолмайман, чунки бу тергов сири”.\nОзодлик шу йилнинг 10 август куни 23 яшар сўхлик Давлатжон Маллаев ўзбек-қирғиз чегарасида бўлган жанжал пайтида вилоят ҳокими Шуҳрат Ғаниевга нисбатан “зўрлик ишлатганлик”да айбланиб қўлга олингани ҳақида хабар қилган эди.\nАжримда қайд этилишича, Давлатжон Маллаев шу йилнинг 11 август куннинг иккинчи ярмида Фарғона шаҳар судида судланган. Ёпиқ ўтган маҳкамада Маллаевга, Фарғона вилоят прокурорининг биринчи ўринбосари даъвоси асосида, Жиноят Кодексининг 244-модда (Оммавий тартибсизликлар), 219-модданинг 2-қисми (Ҳокимият вакилига ёки фуқаровий бурчини бажараётган шахсга қаршилик кўрсатиш) да кўзда тутилган жиноятларни содир этганлик айби қўйилган.\nСўх тумани ҳокимияти ва ИИБдан Давлатжон Маллаевнинг тўполондан уч ойча ўтиб ҳибсга олиниши юзасидан бирор изоҳ бермаган. 19 август куни туман ИИБдан олинган расмий маълумотга кўра, бўлимда вақтинчалик тергов изоляторининг йўқлиги боис ҳибсга олинаётганлар вилоят марказига олиб борилмоқда.\nШу йилнинг 31 май куни Фарғона вилояти Сўх туманининг, Қирғизистоннинг Боткен вилояти Қадамжой туманига туташ Чашма қишлоғида сув устида тўқнашув юзага чиқди.\nЧегарада бошланган даҳанаки можаронинг кейинчалик тўқнашувга айланиб кетишида маҳаллий раҳбарлар, хусусан, Фарғона ҳокимини айблаган норозилар Шуҳрат Ғаниев ва Сўх тумани собиқ ҳокимини тошбўрон қилган эди.\nЎшанда Ўзбекистон ва Қирғизистон ҳукумати раҳбарлари "Чашма" чегара пунктида учрашиб, зиддиятнинг эскалациясига йўл қўймаслик ва ўзаро тинч ҳал қилишга келишиб олган.\nЧегарадаги низода отилган ўқдан оғир жароҳатланган сўхлик боксчи йигит оëққа турди\nЎзбекистон Қирғизистоннинг икки талабини бажарди, Қирғизистон Ўзбекистон қўйган талаблар устида бош қотирмоқда\nМатбуот котиби: Фарғона ҳокими Ғаниевнинг айтганлари аччиқ устида оғзидан чиқиб кетган бўлиши мумкин\nСўх муаммоси: Президент сафари олдидан маҳалла фаоллари тингланди. Фарғона марказига авиақатнов масаласи кўрилади.


Теша тегмаган маълумотлар - Hidoyat.uz\nАсосий саҳифа Мақолалар Теша тегмаган маълумотлар\nЧоп этилди Yanvar 11, 2019 No Comments\nАрслонлар ҳужуми натижасида бир йилда 100 та одам ҳалок бўлади. Аммо чивинлар сабабли бир йилда 725 мингта одам ҳаётдан кўз юмади.\nИккинчи жаҳон урушининг сабабчиси бўлган Гитлер мушукдан қўрқар эди.\nБола дарахтни қучоқлаб турган расми ва устидаги “Табиатни асрайлик!” ёзувли катта эълонни осиш учун ўша ердаги “ҳалақит бериб турган” катта дарахни кесдилар.\nМумбай шаҳрида бир кун нафас олиш 100 та тамаки чеккан билан тенг экан.\nЭркак кучуклар урғочиси билан ўйнашаётган ёки ҳазиллашиб ўзаро урушаётган пайтда атайин енгилиб берар экан.\nАгар инсоннинг кўзини рақамли фотокамера деб фараз қилсак, унинг оладиган тасвири 576 мегапиксел бўлади.\nИнсон сўнгги 500 йил давомида 322 та ҳайвоннинг қирилиб кетишига сабаб бўлган.\nАгар Ерни Қуёш ичига жойлаштирадиган бўлсак, унга 1 миллион 300 мингта Ер сиққан бўларди.\nЕвропада баланд пошнали туфлини илк бор аёллар эмас, эркаклар кийишган.\nБегемотнинг вазни 1 ярим тонна бўлишига қарамай, у инсондан тез югура олади.\nКреветка (майда қисқичбақа)нинг юраги бошида жойлашган экан.\nФил бир кунда 136 кг овқат истеъмол қилади.\nМана буни муҳаббат дейилади!


“Lady.mail.ru” нашри ХХ асрда яшаб, ижод қилган ва тақдири фожиали якун топган аёллар ҳаёти ҳақида ҳикоя қилади.\nНикоҳ, оила Вивьеннинг ҳаётида катта роль ўйнаган. Турмуш ўртоғи, актёр Лоуренс Оливье рафиқасининг муваффақиятидан жаҳли чиқар, уни ҳуда-беҳудага рашк қиларди. Ҳатто бир марта рафиқасининг “Оскар” мукофотини деразадан отиб юборган. “Шамолларда қолган ҳисларим” фильмидаги ижроси унинг бошига кулфат келтирди. У маникаль депрессияга чалиниб, 1945 йилда сил касаллигини орттириб олди. Вивьен Ли асабий тутқаноқдан азоб чекар, баъзан эрини ҳам танимайдиган даражага етарди. У руҳий касалхонада даволанади. Турмуш ўртоғи Вивьеннинг бундай ҳаётига кўниколмади, бошқа аёлга уйланиш учун ажрашишга қарор қилди. Ажримдан етти йил ўтгач, Вивьен навбатдаги хуружлардан бирида оламдан ўтади.


Ёзги таътил кунларининг бирида «Ёш сайёҳлар» тўгараги аъзолари билан Зоминнинг қадимий ер ости Пешоғорига саёҳат қилиш учун йўлга чиқдик. Саёҳат олдидан фонар, машъала, арқон ўрами ва сафар халталарга зарур анжомларни жойлаб, жиддий тадорик кўрдик. Бўлмасачи, ахир юртимиздаги энг катта ғорлардан бири бўлган бу масканга саёҳатда кутилмаган ҳолатларга дуч келишингиз аниқ.\nБаланд тоғ тизмалари бўйлаб юқорига кўтариларканмиз ғор теварак-атрофи бурканган ям-яшил арчазорлардан баҳри-дилимиз очилиб, кўнгиллар яйраб кетди. Маҳаллий аҳоли Такали ва Қумбел тоғлари туташган бу сўлим масканни мовий тоғлар деб бежиз айтишмас экан.\nТеварак-атрофи ҳарсангтош, шох-шабба ва йирик бутазорлардан иборат баланд тепалик остидаги катта ҳажмли бўшлиқда пайдо бўлган тубсиз йўлаклар неча-неча асрлар илгари вулқон, табиий офат ва оҳактошларнинг емирилишидан вужудга келган. Бу ерга келиб-кетувчи сайёҳ, йўловчи ва табиат ошуфталарининг қадами узилмайди.\nГуруҳимиз раҳбари етакчилигида тор ва кичик туйнук орқали ғорга тушиш истаги бизни янада ғайрат-шижоатга ундарди. Кейин ички йўл бўйлаб борарканмиз қаршимизда турфа ранглар жилоси намоён бўлди. У шунчаки ерости йўлаги эмас, балки моҳирона яратилган санъат асари – кошона, десак муболаға бўлмайди. Ғорнинг сеҳри ва сукунати бирпасда кишини мафтун этиб қўяди. Оҳактош қатламлари яхлит кўринишга эга.\nҒор девори шифтларида сон-саноқсиз кўршапалакларга кўзимиз тушди. Улар зимистондаги уяларини адашмай топиб келишар ва шифтга осилиб олиб хатардан холи яшарди. Беозор жониворлар ташқаридаги узун тумшуқли калхат, савсан ва шу каби йиртқичларни чалғитиш учун зич ҳалқа ҳосил қилиб олишганди. Улар қўлимиздаги фонар чироғи ёруғида ғалати товуш чиқариб безовталана бошлашди. Турли капалак, суварак, ялтироқ қурт ҳамда ер устида учрамайдиган яна кўплаб жониворлар ҳам беҳисоб бу ерда. Аслида ғорда тахмин қилганимиздан кўп жониворлар яшашаркан. Озуқа танқис бўлгани учун улар ҳаёти кўпроқ чириндиларга боғлиқ экан.\nҚизиғи, шифтдан осилиб тушган ўргимчак тўрлари ажиб кўриниш ҳосил қилган. Жуда ғаройиб манзара. Бу ерда табиатнинг неча асрлар давомида яшириб келаётган дурдоналари ва мўъжизаларига ҳар қадамда гувоҳ бўласиз. Оҳактош қатлами яхлит кўринишда эканидан ғор деворларига худди сайқал берилгандек туюлади.\nТобора ичкарилаб борарканмиз бутунлай қоронғилик қўйнида қолдик. Ҳайрат ва қизиқишимиз устун келиб гуруҳимиз аъзолари ҳамжиҳатликда фонар чироғи ва машъала ёрдамида йўлда давом этарканмиз ғор саҳни кенгайиб борарди. Уч-тўрт қадам олдинни умуман кўриб бўлмайди. Адашиб кетмаслик учун арқондан фойдаланишни ҳам унутмадик. Айрим йўлаклар худди қувурдек номаълум томонга чўзилиб кетган. Баъзан энсиз ва тор йўлаклардан эмаклаб ўтишимизга тўғри келди. Ерости ёриқларидан сиқилиб ўтдик. Эгнимиздаги кийимлар ҳўл бўлиб, танамиз мадорсизланиб, бўғинларда бўшашиш сезила бошларди. Аммо ўзимизни қўлга олдик.\nКелишувга мувофиқ, бироз нафас ростлаб тамадди қилиб олгач, машаққат ва заҳматлар чекиш эвазига яна кичик, тор, баъзан тик ва ўнқир-чўнқир йўлларни босиб ўтдик. Айниқса, сирпанчиқ, учқир ва қиррали ҳарсангтошлардан ўтаркансиз эҳтиёт бўлмасангиз, сирпаниб кетиш ҳеч гапмас. Ҳар бир қадам ҳисобга олиниб, ҳушёрлик талаб этилади. Акс ҳолда адашиб қолиб, бу кўнгилсиз оқибатларга олиб келиши мумкин. Энсиз ва эгри-бугри йўлаклардан ўтаётиб «ғир-ғир» эсиб турувчи елвизакдан юрагим ҳапқираб кетди. Эртаклардаги сирли мўъжизанинг худди ўзгинаси. Шу онда ёнимдагиларнинг кўнглидан нималар кечди экан?..\nҒор деворларидан сизиб тушаётган сув томчиларидан бир неча жилғалар ҳосил бўлган. Ерости йўлида агар оқим мавжуд бўлмаганида мавҳум ва ўлик ғор деб атаган бўлардик.\nАфсонавий ерости йўлида юриб борарканмиз, беихтиёр деворлардаги гранит ва оҳактошларга назар ташлаймиз. Деворлари нафис безаклар билан безанган. Ғорнинг ички кўриниши ниҳоятда ғаройиб. Айрим тошлардаги шакллар одам ва шерларни эслатади. Ғор ичи бутунлай зимистон бўлиб, тун билан куннинг фарқи сезилмасди. Ихтиёримиздаги фонар чироғи хиралашиб, бир нечта машъала қолганди, холос. Ортимизга қайтарканмиз, йўл азоби ва синовлардан нолиш хаёлимизга ҳам келгани йўқ. Қолаверса, бу саёҳатнинг ўзгача гашти бор.\nҒорнинг номаълум бўшлиқларидан шахдам одимлаб ёруғлик сари яқинлашарканмиз қуёш энди уфққа бош қўймоқда эди. Ғор ичкарисидаги кўршапалаклар қоронғилик тушиши билан тор туйник орқали ташқарига чиқаркан, чарх уриб самога кўтарилишди. Уларни турли ҳашаротлар, гуллар нектари ва сув ўсимликлари жалб қиларди. Бу ғаройиб сут эмизувчилар шу қадар очкўзки, дуч келган ҳашаротларни бирпасда қириб битирарди. Кейин тун зулматига кириб кўздан йўқолади.\nБир кунлик саёҳатимиз шу ерда якун топиб, барчамизнинг кўнглимизда хотиржамлик, юз-кўзларимиздан эса мамнунлигимизни сезиш қийин эмасди. Ана шу ҳаяжон ва ҳиссиётларга бой туйғулар она табиатга бўлган чексиз меҳр-муҳаббат ва эҳтиром ифодаси эди, албатта. Кўпдан Пешоғорга саёҳат қилиш орзуси ушалиб, қадимий ерости обидаси сир-синоати ва ғаройиб мўъжизалари билан танишиш бахтига муяссар бўлдик.\nЭнг муҳими, маҳаллий аҳоли ўртасида тарихдан яхши хабардор бўлган кексалардан ғор билан боғлиқ ҳикояларни мароқ билан тингладик. Жумладан, қадимий обиданинг бир неча йиллар ёв йўлига мустаҳкам тўсиқ вазифасини ўтаганлиги ҳамда маҳаллий аҳолини душман суворийларидан ҳимоя қилиб келганлиги ҳақидаги маълумотлардан воқиф бўлдик.\nХII асрнинг 70-йилларида яшаган Али ибн Умархонни ёв қувиб кетаётганида тўриқ оти билан у шу ғорга яшириниб жон сақлаган экан. Бу зот кейинчалик ғор теварак-атрофига бир қанча чўп суқуб, уларни парваришлашга эътибор қаратибди. Йиллар ўтиши билан ниҳоллар кўкка бўй чўзиб, атроф дов-дарахтга бурканибди. Темурийлар авлоди бўлмиш Заҳириддин Муҳаммад Бобурнинг шу юртда босиб ўтган табаррук қадам излари бор... Бундай мисолларни яна кўплаб келтириш мумкин.


07 июл 2020, Тошкент вақти: 23:34\nЎзбекистон Омбудсмани қийноқларнинг олдини олиш бўйича превентив миллий механизмни ишлаб чиқишга киришди. Бу ҳақда 28 сентябрь куни Podrobno.uz нашри хабар берди.\nХабарда айтилишича, мазкур механизм қамоқхоналарни, ҳибсда сақлаш жойларини мониторинг қилишни уюштириш орқали инсон ҳуқуқлари кафолатланишини таъминлаш мақсадини кўзлайди.\nБундан ташқари механизмда қийноқларга ёки ноинсоний муносабатга дучор этилган шахслардан олинган ариза ва шикоятларни ўрганиб чиқишнинг махсус тартиби ҳам белгилаб берилиши назарда тутилмоқда.\nХалқаро ташкилотлар ва маҳаллий ҳуқуқ фаоллари узоқ йиллардан бери Ўзбекистон қамоқхоналарида қийноқлар мавжуд эканини айтиб, ҳукуматни қийноқларни бартараф этишга чақириб келган. Бироқ расмий Тошкент бу айбловларни инкор қилиб келаётган эди.\nянгиланди UZ/Коронавирус: юқтирганлар камида 10587. Ўлим сони ортмоқда, ярим кунда яна 130га яқин одамда вирус аниқланди


Эзоп масаллари | www.ziyouz.uz\nБош саҳифа Жаҳон насри онлайн антологиясиЭзоп (м.а. 651-565)Эзоп масаллари\nЧоп этилган 04.03.2014 16.07.2019 МуаллифZiyouz.uz\nТУЛКИ ВА ЭЧКИ\nБахтсиз тасодиф туфайли бир Тулки ўрага тушиб кетибди. У ҳеч ўрадан чиқишнинг иложини қилолмабди. Бир пайт тепадан Эчки ўтиб қолибди. У Тулкидан пастда нима қилаётганини сўрабди.\n— Эй, ҳали эшитмадингми? — дебди Тулки. — Яқинда қурғоқчилик бўлармиш, шунинг учун мен бу ерга сув борлигига ишонч ҳосил қилиш учун тушдим. Балки сен ҳам тушарсан? Эчкига бу маслаҳат маъқул келиб, пастга сакрабди. Аммо Тулки тезлик билан унинг орқасига чиқиб, оёқларини унинг узун шохларига қўйибди-да, ўрадан чиқиб олибди.\n— Хайр, дўстим, — дебди Тулки, — кейинги сафар эсингда турсин: Ҳеч қачон ўзи мушкул аҳволда қолганнинг маслаҳатига қулоқ солма.\nБАЛИҚЧИ ВА БАЛИҚЧА\nБалиқчи кун бўйи балиқ тутишга ҳаракат қилиб фақат кичкинагина Балиқчани тутибди.\n— Ёлвораман, мени қўйиб юбор, — дебди Балиқча. — Мен ҳозир ейишинг учун жудаям кичкиналик қиламан. Агар ҳозир мени дарёга қўйиб юборсанг, мен тезда ўсаман, кейин сен мендан ажойиб таом тайёрлайсан.\n— Йўқ, йўқ, Балиқчам, — дебди Балиқчи, — мен сени ҳозир ейман, бундан кейин сени тутолмаслигим мумкин.\nҚиссадан ҳисса: Келажакдаги насия катта нарсадан кўра, қўлингдаги нақд кичик нарса афзал.\nМушукнинг доимий хавф солишидан тушкунликка тушган сичқонлар муаммоларини ҳал қилиш учун кенгаш чақиришибди. Улар бирин-кетин билдирилган режаларни таҳлил қилиб, уларни рад эта беришибди. Охири бир ёш Сичқон мушукнинг бўйнига қўнғироқ осиб қўйишни таклиф қилибди.\n— Қандай ажойиб фикр, — деб қичқиришибди улар, — бу Мушук келганда қочиш учун жуда яхши огоҳлантириш!\nУлар бу таклифни завқ-шавқ ва олқишлар билан қабул қилишибди. Шунда кекса бир Cичқон ўрнидан туриб:\n— Бу ростдан ҳам жуда яхши маслаҳат ва, шубҳасиз, бизнинг муаммомизни ҳал қилади, — дебди. — Бироқ Мушукнинг бўйнига қайси биримиз қўнғироқни иламиз?!\nҚиссадан ҳисса: Таклиф қилиш бошқа, уни бажариш бошқа.\nИККИ ДЎСТ ВА АЙИҚ\nИкки дўст ўрмонда айланиб юрганларида тўсатдан айиққа дуч келиб қолишибди. Улардан биринчиси шошиб дарахтга чиқиб олибди ва айиқнинг чангалидан қутулиб қолибди. Иккинчиси эса, ҳеч нарса қўлидан келмаслигини билиб, ўзини ўлганга солиб ётиб олибди.\nАйиқ ерда ётган кишининг олдига келиб, қулоғини ҳидлабди. Ҳатто уни туртиб ҳам кўрибди. Кишини ўлган деб ўйлаб, унга тегмасдан кетиб қолибди.\nАйиқ кетгач, ҳалиги кишининг дўсти дарахтдан тушиб келиб:\n— Дўстим, айиқ қулоғингга нима деб шивирлади? — деб сўрабди.\n— У менга: қийинчилик пайтида ташлаб кетадиган дўст билан саёҳатга чиқишни яхшилаб ўйлаб кўрмабсан-да, деди, холос, — деб жавоб берибди дўсти.\nҚиссадан ҳисса: Дўстлик қийинчиликда синалади.\nТОВУҚ БИЛАН ТУЛКИ\nБаланд дарахт шохига қўниб, қағ-қағлаб ётган Товуқнинг товуши бутун ўрмонга таралиб, очликдан силласи қуриган Тулкининг эътиборини тортибди. Товуқнинг баланд шохда турганини кўрган Тулки уни ҳийла билан пастга тушириб, емоқчи бўлибди.\n— Кечирасан, қадрдоним Товуқ, — деб гап бошлабди у, — сен йиртқичлар билан қушлар, умуман, ўрмонимиздаги барча жонзотлар ўртасида тузилган тинчлик битими ҳақида ҳали эшитмадингми? Бундан кейин биз бир-биримизни овламаймиз, алдамаймиз ва ўғирламаймиз, балки тинчликда, ҳамжиҳатликда яшаймиз. Пастга туш, бу ҳақда яхшилаб гаплашиб оламиз.\nТулкининг муғомбирлигини яхши билган Товуқ ҳеч нарса демай, худди бир нарсага тикилгандек йўлга қараб тураверибди.\n— Нимага бунча тикилиб қолдинг? — деб сўрабди Тулки.\n— Мен бир тўда итларни кўраяпман, — дебди Товуқ, — адашмасам, улар биз томонга келишаяпти, жаноб Тулки.\n— Шунақами, унда мен кетишим керак, — дебди Тулки.\n— Илтимос, жаноб Тулки, кетмай туринг, — дебди Товуқ, — мен энди тушмоқчи бўлиб турувдим. Келинг, итларни кутиб турамиз, улар келгандан сўнг тинчлик битимини бирга муҳокама қиламиз.\n— Йўқ, йўқ, — дебди Тулки, — мен кетишим керак, итлар ҳали тинчлик битими ҳақида эшитмаган бўлишлари мумкин.\nҚиссадан ҳисса: Тўсатдан таклиф қилинган дўстликдан эҳтиёт бўлинг.\nКЎРШАПАЛАК, ҚУШЛАР ВА ЙИРТҚИЧЛАР\nҚушлар билан йиртқичлар ўртасида катта низо чиқибди. Иккала томон ҳам ўзига қўшин йиға бошлабди. Кўршапалак қайси тарафга қўшилишни билмай, иккиланиб қолибди. У турган шох олдидан ўтиб кетаётган қушлар:\n— Юр, бизлар билан, — дейишибди.\n— Мен йиртқичман, — дебди.\nКейинроқ ини тагидан ўтиб кетаётган йиртқичлар тепага қараб шундай дейишибди:\n— Юр, бизга қўшил.\nЛекин у: — Мен қушман, — дебди.\nХайриятки, охирги лаҳзаларда тинчлик ўрнатилибди, ҳеч қандай уруш бўлмабди. Шунда Кўршапалак қушларнинг олдига бориб улардан ўзини хурсандчиликларига шерик қилишларини сўрабди. Аммо ҳамма қушлар ундан юз ўгириб, учиб кетишибди. Шундан кейин Кўршапалак йиртқичларнинг олдига борибди. Бироқ тезда у ердан ҳам чекинишга мажбур бўлибди, зеро, йиртқичлар уни бурда-бурда қилишга шай турардилар.\nШунда Кўршапалак ўзига шундай деди:\n— Фазилати бўлмаганнинг дўсти ҳам бўлмас экан.\nҚАФАСДАГИ ҚУШ ВА КЎРШАПАЛАК\nСайроқи Қушни қафасга қамаб ойна ташқарисига осиб қўйишганди. У фақат тунда, ҳамма қушлар уйқуга кетгандагина сайрарди. Бир куни кечаси Кўршапалак келиб қафас панжарасига чирмашиб олибди. У Қушдан нега кун бўйи тинч ўтириб, кечаси сайрашини сўрабди.\n— Бундай қилишимнинг ўзига хос сабаби бор, — дебди Қуш. — Бир куни кундузи сайраётсам овчи овозимга мафтун бўлиб қолди ва тўрини қўйиб мени тутиб олди. Шундан бери фақат тунлари сайрайман.\nКўршапалак шундай дебди:\n— Лекин ҳозир қафасдалигингда бундай қилишинг фойдасиз-ку. Агар буни сен қўлга тушишингдан олдин қилганингда эди, ҳозир озод юрган бўлардинг.\nҚиссадан ҳисса: Фалокатдан кейин қилинадиган эҳтиёткорлик фойдасиздир.\nМУШУК — КEЛИНЧАК\nКунлардан бир куни Олимп худолари тирик мавжудотларнинг табиатини ўзгартириш мумкин ёки мумкин эмаслиги устида тортишиб қолишибди.\n— Ўзгартирса бўлади, — дебди. Аммо Венера бунга қарши чиқибди. Муаммони ҳал қилиш мақсадида Юпитер мушукни қиз болага айлантириб қўйибди ва уни ёш бир йигитга турмушга берибди. Рисоладагидек тўй бўлибди, келин-куёв тўй базмида ўтиришибди.\n— Қара, — дебди Юпитер Венерага, — келин ўзини қандай муносиб тутаяпти. Ким ҳам уни кеча мушук эди, деб айта олади? Шубҳасиз, унинг табиати ўзгарди.\n— Бир оз кут, — дебди Венера ва тўйхонага сичқонни қўйиб юборибди. Буни кўрган Келин жойидан сакраб турибди ва сичқон устига ўзини отибди.\n— Ана, кўрдингми? — дебди Венера.\nҚиссадан ҳисса: Қон билан кирган — жон билан чиқади.\nИТЛАР ВА ТУЛКИ\nШер терисини топиб олган итлар уни тишлари билан бўлакларга бўла бошлашибди. Буни кўрган Тулки шундай дебди:\n— Агар бу Шер тирик бўлганда эди, сизлар унинг панжаси тишларингиздан қанчалар кучли эканлигига амин бўлар эдингиз.\nҚиссадан ҳисса: Ётган одамни тепиш осон.\nБАҚА ВА БУҚА\n— Ота, — дебди кичкина Бақа кўлмакда турган катта Бақага, — мен шунақанги бир қўрқинчли махлуқни кўрдимки! У тоғдек улкан эди. Унинг бошида шохи, узун думи, туёқлари бор эди.\n— Болам, — дебди қари Бақа, — бу бор-йўғи чорвадор Оқйигитнинг Буқаси, бироқ сен айтгандек катта эмас. Бўйи мендан озгина баланд бўлиши мумкин. Мен ҳам ўзимни шунақа катта қилиб кўрсатишим мумкин. Мана, қараб тур. Шундай деб катта Бақа ҳавони ютиб ўз ичига пуфлабди, пуфлабди.\n— У шунақа каттамиди? — деб сўрабди у ўғлидан.\n— Анча каттароқ эди, — деб такрорлабди ёш Бақа.\nҚари Бақа яна ўз ичига пуфлабди ва Бақачадан: — Буқа шунчалик каттамиди? — деб сўрабди.\n— Каттароқ эди, дада, каттароқ, — деб жавоб берибди Бақача. Шундай қилиб Бақа чуқур нафас олиб, ичига пуфлайверибди, шишгандан шишиб кетаверибди.\n— Ишончим комилки, Буқа бундан катта бўлган эмас, — дебди бир маҳал шишиб кетган Бақа ва шу пайт пақ этиб ёрилиб кетибди.\nҚиссадан ҳисса: Ортиқча чираниш белни синдиради.\nЭЧКИ ВА ПОДАЧИ\nПодачи адашиб қолган Эчкини подага қайтариб келиш учун роса қидирибди. У ҳуштак чалибди, сурнай чалибди. Аммо буларнинг фойдаси бўлмабди: орқада қолиб кетган Эчки бу товушларга аҳамият бермабди. Охири, подачи унга тош отибди, Эчкининг шохи синибди. Шунда подачи Эчкидан бу ҳақда хўжайинига айтмасликни илтимос қилибди.\nЭчки шундай деб жавоб берибди:\n— Эй, эси йўқ одам, мен индамаганим билан шохларим ҳаммасини айтиб қўяди-ку!\nҚиссадан ҳисса: Касални яширсанг, иситмаси ошкор қилади.\nҚУЁНЛАР ВА ТУЛКИЛАР\nҚуёнлар бургутлар билан уруш бошлашибди. Уруш чоғида улар тулкилардан ёрдам сўрашибди.\nШунда тулкилар уларга бундай деб жавоб беришибди:\n— Агар биз сизларнинг кимлигингизни, кимлар билан урушаётганингизни билмаганимизда эди, сизларга бажонидил ёрдам берган бўлардик…\nҚиссадан ҳисса: Бирор нарсага розилик билдиришдан аввал унинг оқибатини ўйла.\nЭМАН ВА ЎТИНЧИ\nЎтинчи Эманни қулатиб, уни саржинлабди. Танасини бўлаклаш учун Эманнинг ўз шохларидан пона ясабди.\nЭман хўрсиниб, шундай дебди:\n— Мен илдизимга тушаётган болтанинг зарбига чидайман, аммо ўз шохларимдан қилинган пона билан бўлакларга бўлинишимга чидолмайман.\nҚиссадан ҳисса: Энг чидаш қийин бўлган нарса — ўзимиздан келиб чиққан кулфатдир.\nТУЛКИ БИЛАН МУШУК\nТулки Мушукка ўзининг душмандан қочиш учун қўллайдиган ҳийлалари ҳақида мақтанаётган эди.\n— Менда душмандан қочишнинг юз хил усули тўла ҳийлақопим бор, — деди у.\n— Менда фақат биттагина, — деди Мушук. — Лекин мен шунинг ўзи билан ҳам ҳамма нарсанинг уддасидан чиқаман.\nШу пайт улар ўзлари томон келаётган бир тўда тозининг овозини эшитиб қолишибди. Мушук дарров дарахтга чиқиб бутоқлар орасига яшириниб олибди.\n— Бу мен билган усул. Сен нима қилмоқчисан? — дебди Мушук.\nТулки аввал биринчи йўлни ўйлабди, кейин бошқасини. Шундай қилиб то у ўйлаб бўлгунча тозилар етиб келиб уни ушлаб олишибди-ю, овчилар уни ўлдиришибди.\nБуни кузатиб турган Мушук шундай дебди:\n— Битта хавфсиз, аммо синалган йўл юзта ишониб бўлмайдиган усулдан афзалроқдир.\nФеруза Тўхлиева таржимаси\nЁВВОЙИ ЭЧКИЛАР БИЛАН ЧЎПОН\nЧўпон эчкиларини яйловга қўйиб юборди. Бир пайт қараса, эчкилари ёввойи эчкилар билан ўтлашиб юрибди: хурсанд бўлди-ю кеч киргач, ҳаммасини ўзининг ғорига қамади. Эртасига ҳаво бузуқлиги туфайли эчкиларни одатдагидек яйловга олиб чиқолмади: ғордаёқ боқишига тўғри келди. Чўпон ўзининг эчкиларига номи-гагина — ўлмагундай ем солгани ҳолда, қўлга ўргатиб олиш ниятида ёввойи эчкиларга мўл-кўл қилиб тўкди. Эртаси, ҳаво юришиб кетгач, эчкилар тоғга қараб ура қочдилар. Чўпон уларни яхшиликни билмайдиган нонкўрлар, дея койишга тушди: «Ахир мен сизларни ўзимнинг эчкиларимдан-да яхшироқ боқмадимми?» Ёввойи эчкилар айтдилар: «Шунинг учун ҳам сендан нарироқ юришимиз маъқул кўринди-да. Бизлар кечагина сенга йўлиққандик, сен эса бизни ўзингнинг эски эчкиларингдан-да яхшироқ боқдинг. Демак, эртага яна янгилар келиб қўшилса, унда уларни бизлардан афзалроқ кўраркансан-да?!»\nАлқисса, янги дўстларни эскилардан афзал тутувчилар билан дўстлашишга шошилманг, зеро яна янги дўстлар орттирганда сиз ҳам эскилардан бўлиб қоласиз.\nКИЙИК БИЛАН ТОКЗОР\nОвчилар таъқибидан қочган кийик токзорга яширинди. Овчилар пайқамай ўтиб кетишгач, энди хавфдан қутулдим, деб хаёллади-ю ток баргларини мўтаб ейишга тутинди. Иттифоқо шу пайт ортига ўгирилган овчи кийикни пайқаб қолди: дарҳол ўқ узиб, жониворни ярадор қилди. Ўлими яқинлашганини сезган кийик афсус-надоматда ингранди: «Қилмиш қидирмиш: ток мени қутқарганди, мен эса уни нобуд қилишга қасдландим».\nАлқисса, кимки ўзига яхшииик қилганларга ёмонлик соғинса, у албатта Худонинг қаҳрига йўлиққай.\nБЎРИ БИЛАН ЛАЙЛАК\nБўрининг бўғзига суяк тиқилиб қолди-ю жони кўзига кўриниб, ёрдам истаб югургилаб қолди. Бахтини қарангки, лайлакка дуч келди: суякни чиқариб ташласанг, мукофотлайман, дея ваъдалар бериб ёрдам сўради. Лайлак тумшуғи-ю бошини бўрининг бўғзигача тиқиб, аранг суякни чиқариб олди-да, ваъда қилинган мукофотни талаб қилди. Бўри бунга жавобан деди: «Ҳа, азизим, бўрининг оғзидан бошинг омон чиққани камми, яна мукофот дейсан-а?!»\nАлқисса, айрим бадфеъл кишилар ёмонлик қилмаганларининг ўзиниёқ яхшилик қилганга йўядилар.\nЭШАК БИЛАН БАҚАЛАР\nУстига ўтин ортилган эшак ботқоқдан ўтаётганди, тойиб кетиб йиқилди. Эшак ўрнидан туришга ҳарчанд уринмасин — бўлмади: оҳ-воҳ қилиб фарёд чека бошлади. Ботқоқда яшовчи бақалар унинг ҳолини кўриб дедилар: «Биродар, ботқоққа эндигина йиқилганинг ҳолда шунчалар нола чекасан, бизга ўхшаб умринг шу ерда ўтганида нима қилардинг?!»\nАлқисса, айрим кишилар кичкинагина қийинчилик олдида ҳам эсанкираб, руҳан чўкиб қоладилар, ҳолбуки, бошқалар бундан ўн чандон оғир машаққатларни-да сабр-ла енгадилар.\nУСТИГА ТУЗ ЮКЛАНГАН ЭШАК\nУстига туз ортилган эшак дарё кечувидан ўтаётиб тойиб кетди — сувга йиқилди: туз сувда эриб кетиб, юк анча енгиллашди, эшак бениҳоя севинди. Кейинги гал ўша жойдан ўтаётиб, эшак: «Сувга йиқилсам юким енгиллайди, кейин туриб кетавераман», деб ўйлади-да, атайин йиқилди. Иттифоқо, бу гал эшакка ювғич ортилган эди: ювғич сувни шимиб олиб, юки оғирлашиб кетган эшак эпланолмай қолди-ю сувга чўкиб кетди.\nАлқисса, айримлар ишлатган ҳийла-найранг уларнинг ўз бошига етаркан.\nБУРГУТ, ЗАҒЧА ВА ЧЎПОН\nЮксак қоядан шиддат билан қўзғалган бургут сурувдаги қўзичоқни илди-ю кетди. Зағча буни кузатиб турганди, ҳасаддан ичи куйиб, ўзининг ҳам шундай қилгиси келиб қолди. Зағча жон-жаҳди билан чинқирганича бориб қўчқорга ташланди: панжалари қалин жунга ўралашиб қолди-ю, учишга ҳам, қочишга ҳам имкони бўлмай қолди. Унинг жон халфида питирлаётганини кўрган чўпон гап нимадалигини фаҳмлади-да, дарҳол тутиб олди: қанотларини қирқиб, ўзини эрмак учун болаларига элтди. Болалари чувиллашиб: «Бу қандай қуш?» — дея сўраганларида, чўпон айтди: «Мен-ку бунинг зағчалигини биламан-а, бироқ унинг ўзи ўзини бургут ҳисоблайди-да?!»\nАлқисса, ўзингдан зўрроқлар билан беллашаман, деб чиранганинг билан ҳеч иш чиқаролмайсан, кулги бўлганинг қолади, холос.\n← Аввалги Аввалги Тунда кўриш техникаси\nКейинги → Кейинги: Собир Ўнар. Сафура холамнинг эртаги (ҳикоя)


«Энди «қора» рўйхатда эмасмиз!» — Ishonch Gazetasi\n«Энди «қора» рўйхатда эмасмиз!»\nOn Feb 12, 2018 1,235\n«Дунёда номинг қорага чиқишидан ёмони йўқ. Худдики, ҳамма қўлини бигиз қилиб кўрсатаётгандек туюлаверади, кишига. На ейиш-ичиш, на ётиш-туришда ҳаловатинг бўлади. Бир марта адашиб қўйилган қадаминг алами йиллар давомида ҳаётингга раҳна солаверса, бунинг азоби қаттиқ экан». Кўзда ёш билан айтилган бунга ўхшаш сўзларнинг қанчадан-қанчасини тингладик. «Халқ билан мулоқот ва инсон манфаатлари йили» Давлат дастури ижроси доирасида кўплаб юртдошларимиз билан суҳбатлашиб, уларни қийнаб келаётган муаммолар негизини аниқлашга ҳаракат қилдик.\nОчиғи, шу пайтга қадар «мулоқот» деган тушунчанинг мағзини чақмаган эканман. Мулоқот бу суҳбатдошингнинг кўнглига қўл солиш, қийнаётган муаммоси ечим топишига қадар у билан ҳамнафас бўлмоқ дегани экан.\nХусусан, диний экстремизм оқимига хайрихоҳ оила вакиллари билан ўтказилган суҳбатлар ва бу ишларнинг амалий натижаси биз учун ҳам, улар учун ҳам самарали кечди. Одамларимизда ҳукуматга бўлган ишонч ортаётганининг жонли гувоҳига айландик. Янгича яшаш, ўзгача фикрлаш замони келганини англаганлар бугун чиндан-да эзгуликка йўғрилган ишлар бошини тутишди.\nУлардан бири Наманган шаҳридаги «Янги қурилиш» МФЙда истиқомат қилувчи Акрамжон Юнусовдир. Акрамжон суҳбат асносида «қора» рўйхатдан чиқиш энг катта истаги эканлигини айтганди. Оилавий новвойчилик билан шуғулланувчи А.Юнусов бугунги сиёсатдан жуда хурсандлигини, аҳолига берилаётган имтиёзлардан у ҳам фойдаланиб, тадбиркорлик соҳасини кенгайтириш ниятида эканлигини билдирганди. «Билиб-билмай қилган хато оқибати ҳалигача юзимизни қора қилаётир», деган эди ўшанда. Бугун эса у бутунлай ўзгача: қадди тик, қувончи дунёларга сиғмайди.\n«Янги ҳаёт» МФЙда истиқомат қилувчи Мусохон Усмонов ҳам шундай бахтиёр инсонлардан. Ҳозирда тадбиркорлик билан шуғулланиб, эл корига елка тутаётган бу йигит билан суҳбатимиз кечагидек ёдимизда. «Бирор ташаббус билан чиқсак, кўплаб ташкилотлар аввалига қучоқ очиб кутиб олишади, қўллаб-қувватлаймиз, деб ваъдалар беришади. Икки-уч кундан сўнг эса «узр, бу иш бизга тўғри келмаскан», дея силлиққина рад жавобини беришади. Бунинг замирида диний тушунчаларимизни нотўғри асосга қурганимиз, жиддий бўлмаган хатоларимиз турибди. Бироқ хатомизни тушунганимиз, аллақачон тўғри йўлга қайтганимизни англата олмаяпмиз, шекилли. Президентимиз Шавкат Мирзиёевдан биз каби адашганларни кечириши ва Ватанимиз учун нималарга қодирлигимизни кўрсатишга имкон беришларини сўрардик», дея дардини очганди у.\nЖамоат ташкилотимиз ваколатларидан келиб чиқиб, Мусохон каби диний экстремизм оқимига хайрихоҳ оила вакилларидан олти нафари билан суҳбат ўтказиб, уларнинг афв мазмунидаги мурожаатларини тегишли идораларга етказдик. Қарангки, уларнинг барчаси бугун «қора» рўйхатдан чиқарилди. Энди улар ҳам ҳеч қандай қисиниб-қимтинишларсиз юрт корига елка тутиб, ижтимоий ҳаётда ўз ўринларига эга бўлишади. Бугун адолатпарвар сиёсатимиздан рози, ҳаётга мамнунлик билан боқаётган бу кўзларга тикилар эканман, қанчадан-қанча оилалар бахтиёрлигида ҳиссамиз борлигидан ифтихор туймоқдамиз.\nАСМ ходимлари касаба уюшмаси Наманган шаҳар кенгаши раиси


БАРКАМОЛ АВЛОД – ДАВЛАТ ТАЯНЧИ - UzTV New York, Inc.\nБАРКАМОЛ АВЛОД – ДАВЛАТ ТАЯНЧИ\n03/07/2014 | Filed under: SOCIETY,UZ TV NEWS | Posted by: "Uzbekny" muxbiri\nИстиқлолимиз солномасига зарҳал харфлар билан муҳрланаётган ҳар бир йил халқимиз ҳаётида алоҳида из қолдириб, турли соҳаларда амалга оширилаётган ислоҳотларнинг ҳар бири инсон омили учун хизмат қилмоқда. Хусусан, якунига етган “Обод турмуш” йилида бажарилган ана шундай вазифалар қисқа вақт ичида ўз самарасини кўрсатиб, мамлакатимиз аҳолисининг реал ялпи даромадлари жон бошига 8,2 баробарга ошди. Бу эса юртдошларимизнинг ҳаёт даражасини кундан-кунга ўсиб бораётганидан далолат беради. Жорий йилда ҳам бу борадаги ишлар изчиллик билан давом эттирилиб, “Соғлом бола йили” давлат дастурида белгиланган йўналишлар асосида амалий саъй-ҳаракатлар олиб борилади.\nМаълумки, соғлом боланинг дунёга келиши аввало, оналарнинг,аёлларнинг саломатлигига боғлиқ. Шу боисдан ҳам жамиятимизда оналик ва болаликни ҳимоя қилиш, соғлом авлодни тарбиялаш, оилаларда тиббий маданиятни шакллантиришга муҳим эътибор қаратиб келинмоқда. Жумладан, Қўштепа туманида бу борада амалга оширилаётган тизимли ишлар аҳоли саломатлигини мустаҳкамлашга, оналар ва болаларнинг тиббий муҳофазасининг сифатини оширишга хизмат қилмоқда. Зеро, ҳар бир оилада аввало аёл саломат экан, ундан соғлом, бақувват фарзандлар дунёга келади. Соғлом муҳитда тарбияланган ёшлар эса келусида Она Ватанининг таянчи ва суянчига айланиб, юрт обрўси, унинг шану шавкатини юксакларга кўтаради. Шу боисдан ҳам аёллар, оналар ва болалар саломатлиги, уларнинг тиббий муҳофазаси доимий эътиборда бўлиб келмоқда. Жорий йилда тумандаги туғиш ёшидаги 48724 нафар аёллар тиббий кўрикдан ўтказилиб, улар ўртасида аниқланган турли экстрагенетик касалликлар муваффақиятли даволанди. Шунингдек исталмаган ҳомиладорликни олдини олиш бўйича турли контраcепция дори воситаларидан самарали фойдаланиш натижасида оналар ва болаларнинг саломатлигини мустаҳкамлашга, улар ўртасида вужудга келадиган касалликларни эрта аниқлашга эришилмоқда. Шу билан бир қаторда тиббиёт муассасаларинг тажрибали шифокорлари томонидан тумандаги маҳалла фуқаролар йиғинларида, умумтаълим мактаблари, касб-ҳунар коллежларида саломатлик тадбирлари ташкил этилиб, оилада тиббий маданиятнинг аҳамияти, репродуктив саломатлик, эрта турмушнинг зарарли оқибатлари мавзуларида турли суҳбатлар ўтказилмоқда. Ушбу анжуманларда қатанашаётган кенг аҳоли вакиллари мутахасисслар билан ўзаро мулоқот алмашиб, соғлом турмуш тарзи қоидалари, уни шакллантиришда асосан нималарга эътибор бериш ҳақидаги тушунчаларга эга бўлишмоқда.\nТаъкидлаш жоизки, ўтган яқин йиллар давомида туман тиббиёт бирлашмасига қарашли юқумли касалликлар бўлимининг янги биноси қурилиб, фойдаланишга топширилди, шунингдек, кўп тармоқли марказий поликлиникада капитал таъмирлаш ишлари олиб борилиб, шифохона зарурий тиббий асбоб ускунлар билан таъминланди, қурилиш ишларига давлат бюджетидан жами беш миллиард сўмдан зиёд маблағ сарфланди. Ҳозирда ушбу тиббиёт муассасаларида аҳоли саломатлигини муҳофаза қилишга йўналтирилган профилактик чора- тадбирлар амалга ошириб келинмоқда.\nЁш авлоднинг ҳар жиҳатдан баркамол инсон бўлиб шаклланишида, билим ва тафаккурини ривожланиб боришда оила билан бир қаторда таълим муассасалар муҳим аҳамият касб этади. Чунончи, ёшлик йилларида олинган таълим–тарбия, устозлар сабоғи келгусида ўғил-қизларимизни ҳар томонлама билимли, маънавиятли, интелектуал салоҳиятга эга бўлиб боришига йўл очади. Шу боисдан ҳам туман таълим даргоҳларида ёшларга малакали ва сифатли таълим бериш жараёни илғор методлар, педагогик технологиялар асосида ташкил этилмоқда.\nТумандаги 11 умумтаълим мактабида бу борада амалга оширилаётган ишлар, йилдан йилига мактаб ўқувчиларининг турли фан олимпиадалари ва турли спорт мусобақаларда кўплаб ютуқ ва муваффақиятларга эришишларига замин яратмоқда.\nАйни пайтда мазкур билим даргоҳидаги 954 нафар ўқувчиларга 55 нафар олий тоифадаги педагоглар сабоқ бериб келишмоқда. Мактабда иқтидорли ёшлар кўпчиликни ташкил этади. Уларнинг фаол интилишлари, илм олиш йўлидаги эзгу саъй-ҳаракатлари аста-аста ўз самараларини кўрсатмоқда. Жумладан, ўтган йили мактабнинг битирувчи синф ўқувчиси Озодахон Обидованинг билимлар синови кўрик-танловида мусиқа фанидан вилоят босқичи ғолибига айланиши, 9 синф ўқувчиси Маликахон Қодированинг эса Наманганда бўлиб ўтган республика очиқ чемпионатида спортнинг баскетбол тури бўйича 3 ўринга эга бўлиб, бронза медали билан тақдирлангани устозлар меҳнатининг самарасини англатади.\nЮртимизда хотин-қизларни ижтимоий жиҳатдан қўллаб қувватлаш, касбий, жисмоний, маънавий ва интелектуал салоҳиятини юксалтириш бўйича барча шароитлар яратилган.\nАйниқса, қишлоқ жойларда истиқомат қилаётган аёлларни тадбиркорликка кенг жалб этиш, бу йўналишда турли имтиёзларларнинг жорий этилиши хотин-қизларнинг жамиятдаги фаоллигини оширишга, турмуш шароитини яхшиланишига хизмат қилмоқда.\nАна шу эътибор, имтиёз ва рағбатдан бугунги кунда қўштепалик аёллар ҳам оқилона фойдаланиб, ўз фаолияти мисолида илғор натижаларга эришиб келмоқда.\nОилавий тадбиркорлик фаолиятини бошлашни ният қилган қишлоқ аёлларига туман ҳокимлиги, хотин-қизлар қўмитаси, маҳалла ҳайрия жамоат фонди, тадбиркор аёл уюшмаси, маънавият тарғибот маркази туман бўлими томонидан ёрдам кўрсатилиб, фаолиятни ташкил этишга, бизнес режа тузишга, имтиёзли кредитларни расмийлаштиришга ҳар томонлама кўмак бериб келинмоқда. Олиб борилган ана шундай саъй-ҳаракатлар натижасида тумандаги 500 нафардан зиёд хотин-қизларга тижорат банклари томонидан 2 миллиард сўмга яқин имтиёзли кредитлар берилди.\nЎтган йили туман тадбиркор аёллари қаторида менга ҳам Агробанк Қўштепа туман бўлимидан 50 миллион сўм имтиёзли кредит берилган эди. Ушбу маблағлар хисобидан туманимиз марказида икки қаватли маиший хизмат уйи биносини бунёд этдик,–дейди “Лангар” маҳалла фуқаролар йиғинида яшовчи, Одинахон Мўминова. Ҳозирда бу ерда кичик тикувчилик корхонаси, гўзаллик маркази ҳамда келин кўйлакларини ижарага берувчи салон фаолият кўрсатмоқда. Айни пайтда 15 га яқин қишлоғимизнинг хотин-қизлари иш билан банд бўлиб, аёл учун энг кераклик бўлган ҳунарларни ўрганиб келишмоқда. Келгусида маиший хизмат уйимизда аёллар учун мўлжалланган саломатлик марказини ташкил этишни режалаштирганмиз. Агар у амалга ошса, аёллар учун маслаҳат маркази хонаси, тренажор заллари ташкил этилиб, у ерда хотин-қизлар ўз саломатликларини мустаҳкамлаб боришади.\nҲа, ҳар бир давлатнинг эртанги тараққиёти, халқнинг ёруғ келажаги, бахтли оилаларда униб ўсаётган ўғил-қизларнинг соғлом тарбиясига боғлиқдир. Шунинг учун ҳам мамлкатимизда ёш авлод таълим тарбиясига доимо энг устивор вазифа сифатида эътибор қаратиб келинади. Соғлом бола йилида амалга ошириладиган барча ислоҳотларда ҳам аввало ҳаётимиз мазмуни саналган фарзандларимизнинг ҳеч кимдан кам бўлмай, эркин ва соғлом униб ўсиши, илм фан сирларини янада чуқур эгаллаши учун чексиз имтиёз ва имкониятланинг яратилиши шубҳасиздир. Ана шундай илғор шароитларда униб ўсаётган дилбандларимиз келгусида албатта, мустақиллигимизни янада мустаҳкамлаш, тинчликни асраш, юртимиз обрўси ва шону шавкатини юксакларга кўтаришдек улуғвор ишларни амалга оширишади.


«Шантажчи аёл, уй учун бир-бирини урган ака-ука, суғурта пули олиш учун жароҳатланган бемор» - шифокорнинг бир куни\nЯқинда Ўзбекистон Ёшлар иттифоқи Қорақалпоғистон Республикаси Кенгаши ҳузуридаги "Ёш репортёрлар" клуби аъзолари ўз блогларини очишди. Ана шу блогерлар орасида Севара Коптилеуова шифокорнинг бир куни мавзуси ҳақида ёзди, деб хабар бермоқда Kruz.uz. Қуйида ана шу блогпостни ўқишингиз мумкин.\nБир кунда касалхонага минглаб инсонлар даъвоси билан дардига ҳам дармон сўраб келишади. Бир кун давомида ўзимни ҳамширалар билан бирга юриб уларнинг "Бир кунини" ўргандим. Мен бу ерга келган беморларнинг айтган ҳар бир шикоятларини эшитиб ўтирар эканман ҳайратда қолдим, ҳатто бир оғиз сўз дейишга ҳам тилим бормади.\nАйтиб ўтиш жоизки, у аёл бир кишига эмас, кўпчиликка туҳмат қилиб тинчлигини бузган ва ҳамма, жумладан қўшнилари, ҳамкасблари бу аёлни қандайлигини яхши билишини ҳамда ҳамма ундан безор, ҳатто терговчи ҳам тунда у аёлнинг уйига киришга қўрққани учун ишни эртага қолдирганини таъкидлаб ўтди. Аёлнинг эри пиёниста, эри жабрланувчи киши билан биргаликда "Ободонлаштириш"да ишлашини, гувоҳлари кўплигини айтиб охири сабри тугагани учун ишни юқоригача олиб бормоқчилигини таъкидлади.\nКейин у табибга боради, табиб гипсни олиб ташлаб: буни қайси аҳмоқ доктор қўйди? - деб ўз билгани бўйича даволайди. Натижада қўли ишламай, "ногирон" ҳолига келиб ҳамма айбни шифокор бўйнига қўяди.\nШифокор: Бизга кўпчилик беморлар келади, ҳатто бемор дейиш ҳам ноўрин, оддийгина юзи тирналган шунга ваҳима қилиб тез ёрдам билан келади. «Касалхонада ётмасам бўлмайди, мен суғурта пул олишга ҳақлиман», - деб гап тортишар экан. Соғлом бўлишига қарамасдан касалман деб гапига ёлғон қўшиб суғурта пул олишини айтади.\n«Ўзи йўл тор, ундан одамлар ўтсинми ёки машиналар? Буни ҳал қилиш учун «Бозорком» билан гаплашиш керак!», - дейди бўлган воқеада қатнашганлардан бири.


Бизнесга айланган қатағон\nСталин қатағони қурбонлари хотираси учун баланд обидалар қуриб қўйган Каримов ҳукумати¸ ҳуқуқ фаоллари томонидан¸ ўзгача фикрловчиларга қарши айнан сталинча репрессия олиб бораëтганликда айбланмоқда.\nМосквадаги “Мемориал” инсон ҳуқуқлари маркази кейинги 5 йил давомида Ўзбекистонда сиёсий ва диний айблар билан қамалганларнинг узун рўйхатини тузиб чиқди.\n293 варақдан иборат ушбу рўйхат ўз ичига 1500 га яқин шахс ҳақдаги маълумотни қамраб олган.\n“Мемориал”нинг Марказий Осиё дастури раҳбари Виталий Пономаревнинг Озодликка билдиришича, ушбу рўйхат китоб ҳолида нашр қилиниб, март ойида китобнинг тақдимот маросими ўтказилади.\n- Мазкур рўйхат 2004 йилдан бошланган даврни ўз ичига олади. Рўйхатда Ўзбекистонда қатағон сиёсати қурбони бўлган тахминан 1500 одам ҳақида маълумот мавжуд.\nУларнинг барчаси сиёсий ва диний мотивлар билан айбланиб, жиноий жавобгарликка тортилганлар. Лекин бу рўйхатга ҳуқуқ-тартибот идоралари томонидан қидирувда бўлган шахслар киритилмаган, дейди Виталий Пономарев.\nШунингдек, “Мемориал” нашрида Ўзбекистондаги қатағон сиёсати динамикаси таҳлил қилиниб, Андижон воқеаларига алоқадорликда айбланиб қамалганлар билан боғлиқ жиноий ишлар тафсилотлари келтирилади.\n“Мемориал” ташкилоти рўйхатида келтирилишича, кейинги беш йил мобайнида Ўзбекистонда 18 нафар журналист қамалган.\nҲозирда Швецияда яшаётган журналист Тўлқин Қораевга кўра, агар Ўзбекистондан қочиб кетмаганида, у ҳам қамалиб, “Мемориал” рўйхатига киритилган бўларди.\n- Биринчи имкониятдаëқ Ўзбекистонни тарк этдим. Акс ҳолда, мана шу “Мемориал” чиқарган рўйхатда менинг ҳам исмим бўларди.\nБу ерда Юсуф Расул ҳам бўларди¸ Қудрат Бобожон ҳам бўларди, керак бўлса, шу ерда Матлуба Азаматованинг номи ҳам турарди.\nБиз Қирғизистонда бўлган пайтимизда Умида Ниëзова қамоққа олинди. Умида Ниëзова ярим йилдан ортиқ қамоқда бўлди.\nМана, масалан, Солижон ака Абдураҳмоновни олайлик. Унинг наркотикни на сотгани¸ на сотиб олгани¸ на истеъмол қилгани¸ на сақлагани исботини топмади, аммо у 10 йил қамоқ жазосига ҳукм қилинди.\nЯна бир журналист - Каримовнинг жияни Жамшид Каримов. Аммо унинг ҳам қалами Ислом Каримов учун оғир келди. Мана шунинг ўзи Ўзбекистондаги репрессив режим мустақил журналистларга қаттиқ қарши эканлигини кўрсатиб турибди, дейди Тўлқин Қораев.\nКаримов режимининг нафақат журналистлар, балки ҳуқуқ фаолларига нисбатан ҳам шафқатсиз эканлиги кузатилади.\n“Мемориал” рўйхатида қайд қилинишича, кейинги 5 йил ичида 30 нафар ҳуқуқ фаоли қамоққа тиқилган.\nВиждон тутқунларини озод қилиш қўмитаси раҳбари Баҳодир Намозовга кўра, Ўзбекистонда ҳуқуқ фаоллари ҳукумат ёқтирмайдиган шахслар ҳисобланади.\n- Аъзамжон Фармонов¸ Норбой Холжигитов¸ Ҳабибулло Оқпўлатов¸ Алишер Кароматов. Охиргиларидан Аъзам Турғунов¸ Солижон Абдураҳмонов.\nҲаммасининг ишида товламачилик ëки шунга ўхшаган айблов бор. Ҳаммасининг сохта айб эканлиги кўриниб турибди.\nБуларнинг айби ҳуқуқ ҳимоячиси бўлганлиги ва мавжуд бўлган камчиликларни танқид қилишгани.\nБир шоиримиз бор. У: “Бизнинг ютуқларимизни кўролмайдиган нонкўрлар бор”, деб айтади. Ҳуқуқ ҳимоячилари ўша “нонкўрлар” бўлса керак. Халқ шоири ўшаларни назарда тутган бўлса керак, дейди Баҳодир Намозов.\nЎзбекистонда мухолифатчиларни қатағон қилиш кампанияси ўтган асрнинг 90-йиллари бошидан бошланиб, кейинги йилларда ҳам бу ҳолат давом этди.\n“Мемориал” рўйхатида кейинги беш йил давомида қамалган 14 мухолифатчининг исм-шарифи ҳам келтирилади.\nМухолифатдаги “Эрк” партияси бош котиби Отаназар Орипов Каримов режими жамиятни мухолифатчилардан иҳоталаш сиёсатини амалга ошираётганлигини айтади.\n- Эскидан қамалганлар Исроил Холдоров. Ўшдан ўғирлаб келиниб қамалган. Қамбаров Баҳодир қамалган эди. У яқинда чиқди. Аъзам Турғунов¸ бухоролик Жамол Қутлиев. Мана, яқинда чиққан Бобомурод Мавлонов.\nҲукуматнинг мустақилликнинг бошидан бери тутаëтган сиëсати бор. Бу сиëсат ўзгача фикрлайдиганларни иҳоталаш, дейди Отаназар Орипов.\n“Мемориал” маълумотларида келтирилишича, кейинги йилларда қамалганларнинг 94,3 фоизи ноқонуний диний фаолият билан шуғулланганликда айбланган. Уларга нисбатан террорчилик ва экстремизм айбловлари юклатилган.\nОтаназар Орипов фикрича, амалдаги ҳукумат террорчилик ниқоби остида хориждан иқтисодий кўмак олишни кўзлайди.\n- Ўзбекистон ҳукумати эркин фикрли шахсларни терроризмда айблар экан, бундан ютадиган томонлари бор. Бу, биринчидан, сиëсий капитал¸ иккинчидан, ҳақиқий иқтисодий капитал.\nОдамларни ташқи терроризмга алоқадорликда айблаш бу ҳукуматга жуда катта фойда келтиради. Чунки дунёда терроризм сингари оғир жиноятларга қарши курашиш учун жуда катта иқтисодий жамғармалар фаолият кўрсатаяпти.\nБизнинг ҳукумат терроризм хавфи бўлган давлатлар рўйхатига кириб олгандан кейин уни ўз бизнесига айлантириб юборди. Шунинг натижасида жудда катта маблағ ва сиёсий капитал ишлайди, дейди Отаназар Орипов.\nАйни пайтда “Мемориал” архивида 1999 йилдан буён қатағон сиёсати қурбони бўлган жами 6000 ўзбекистонлик ҳақдаги маълумот сақланаяпти. Уларнинг барчаси диний ва сиёсий айбловлар билан жиноий жавобгарликка тортилганлардир.


Бугунги кунда Ўзбекистон кўчаларида 4 миллиондан зиёд машина ҳаракатланмоқда - 26 Ноября 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nСуббота, 2017-09-23, 2:27 AM\nГлавная » 2015 » Ноябрь » 26 » Бугунги кунда Ўзбекистон кўчаларида 4 миллиондан зиёд машина ҳаракатланмоқда\nБугунги кунда Ўзбекистон кўчаларида 4 миллиондан зиёд машина ҳаракатланмоқда\n«Қашқадарё» газетаси мухбири автомобилларнинг инсон ҳаётидаги ўрни ҳақида сўров ўтказиб, "Автомобилсиз бир кун ёхуд "ғилдиракли кимёвий фабрика" номли мақола ёзган.\nУ аввалига машинаси йўқ кишига келажакда "машина олишни исташ-истамаслиги"га қизиқиб савол берган. Сўралувчи эса "нарх, машина кўриниши ва қанча ёнилғи сарфлаши"ни ҳисобга олган ҳолда имконият туғилса, албатта бундай харидни амалга оширишини билдирган.\nМухбир бошқа бир, машинаси бор кишидан сўрайди: "Ҳаётингизнинг бир кунини автомобилсиз тасаввур қила оласизми?"\n"Машинасиз бир куннинг ўтиши жуда қийин, автомобиль мен учун бамисоли қўл-оёқ, усиз ҳеч нима қилиб бўлмайди - ишга кечикиб қоламан, истаган жойимга истаган вақтимда бориш имконидан маҳрум бўламан, бозор-ўчар қилишга қийналаман. Бир сафар сал носоз бўлиб турган "тойчоқ"ни автосервисга тузатишга бериб, нақ уч кун қийналдим, шунинг учун, нима бўлса ҳам, машинамнинг тагидан шамол ўтиб турса, бас...", деган у.\nШунингдек, мухбир автомобилларнинг атроф-муҳитга таъсири масаласи хусусида маълумот олиш учун мутахассисга мурожаат қилган.\n"Бугунги кунда Ўзбекистонда ҳар етти кишига биттадан автомобиль тўғри келади. Яъни, Ўзбекистон кўчаларида 4 миллиондан зиёд машина ҳаракатланаяпти. Биргина Қашқадарё вилоятининг ўзида эса 200 мингга яқин автомобиль бор", — дейди Қарши муҳандислик-иқтисодиёт институти атроф-муҳит муҳофазаси ва экология кафедраси мудири Тўлқин Раҳимов.\nКафедра мудирининг сўзларига кўра, автомобилнинг фойдаси билан теппа-тенг зиёни ҳам борлигидан кўз юмиб бўлмайди. Масалан, автомобиллардан чиқадиган зарарли тутун атмосфера ҳавосига салбий таъсир кўрсатади.\n"Бундан ташқари, автомобиль шовқини зарарли товушдир. Ўзбекистондаги йирик шаҳарлар аҳолисининг 60 фоиздан ортиғи бугунги кунда худди шундай зарарли шовқиндан азият чекади", — дейди Тўлқин Раҳимов.\n"Биз нафас оладиган ҳаво - атмосферани ташкил этадиган қатламлар ҳар қайсиси ўзининг муайян вазифасига эга. Масалан, озон қатлами барча тирик организмларни нурланишдан сақлайди. Қуёш нурлари таъсирида кислород, азот оксиди ва бошқа газлар иштирокида ҳосил бўлган озон кучли ультрабинафша нурларни ўзига ютиб, тирик организмларни унинг салбий таъсиридан ҳимоя қилади. Автомобиллардан ҳавога чиқариладиган ис гази эса озоннинг емирилишига сабаб бўлади. Мутахассисларнинг ҳисоб-китобига кўра, ҳавони ифлослантирадиган асосий антропоген омиллар рўйхатида автомобиль транспорти биринчи ўринни эгаллайди. Яъни умумий зарарнинг 40 фоизи Ер юзида ҳаракатланаётган автомобиллар ҳиссасига тўғри келади. Қолган зарарнинг 20 фоизи энергетика саноати, 14 фоизи корхона ва ташкилот ишлаб чиқариши, 26 фоизи қишлоқ хўжалиги ишлаб чиқариши, маиший коммунал хўжалиги ва бошқа соҳалардан етказилади. Шунинг учун мутахассислар автомобилни "ғилдиракли кимёвий фабрика" деб аташади. Дунёнинг энг илғор, ривожланган давлатларида ташқи муҳитнинг ифлосланиши автомобиль двигателлари чиқараётган заҳарли моддалар туфайли юз беради. Японияда автомобилларнинг кўплигидан кўча ҳаракатини бошқарадиган полиция ходими ҳар икки соатда кислород ниқобини алмаштириб туришга мажбур бўлар экан. Машина мотори чиқарган газ таркибида углерод оксиди, карбонат ангидрид, алдегидлар, азот оксиди, қўрғошин бирикмалари бўлиб, улар нафақат атроф-муҳит софлигига путур етказади, балки инсон саломатлиги учун ҳам кони зиён ҳисобланади. Углерод оксидлари қондаги гемоглобин билан бирикиб, унинг кислород ташиш хусусиятини камайтиради, қўрғошин бирикмаси эса нафас йўллари орқали организмга ўтиб, юрак-қон томирлари фаолиятига жиддий шикаст етказади. Битта автомобиль бир кунда 10-12 литр бензин ёнилғиси ишлатиб, атмосфера ҳавосига 25 килограммча зарарли кимёвий бирикмаларни чиқаради. Бир йил давомида "ишлаган" автомобиль 4 тоннадан ортиқ кислородни йўқотишга "ҳисса" қўшади.\nСтатистик маълумотларга кўра, инсон бир суткада ўртача 1,5 килограмм озиқ-овқат, 2,5 литр сув истеъмол қилади. Одам ўпкаси эса бир суткада 13 кубометр ҳавони ютиб чиқаради. Бу бутун бир бошли темир йўл цистернаси ҳажмига тенг. Одам овқат емасдан бир ой, сувсиз уч кун яшаши мумкин. Бироқ ҳавосиз икки-уч дақиқадан ортиқ яшай олмайди.\nҚолаверса, транспорт воситаларидан чиқадиган ис гази ўсимлик ва ҳайвонот дунёси, сув ва тупроқни ҳам баравар зарарлайди. Ифлосланган ҳаво таъсирида ўсимликларда модда ва энергия алмашинуви бузилади, экинлар ва мевали дарахтлар камҳосил бўлиб қолади. Бугина эмас, ис гази табиатдаги фотосинтез жараёнига ҳам салбий таъсир ўтказиши аниқланган.\nАслида ис газининг ҳам атмосферада ўз ўрни, вазифаси бор. Яъни кимёвий формуласи SO2 бўлган мазкур модда ердаги ҳароратни меъёрда ушлаб туради, уни рамзий маънода сайёрамизнинг кўрпаси, дейиш мумкин. Ис газининг атмосфера ҳавоси таркибидаги улуши 0,3 фоизни ташкил қилади, аммо бу турғун миқдор эмас, мавсумга боғлиқ равишда ўзгариб туради. Олимларнинг аниқлашича, ҳозирги даврда ис гази миқдори инсон омили таъсири билан бир йилда ўртача 22 миллиард тоннадан ортиқни ташкил қилади", дейди мутахассис.\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 257 | | Теги: Yangilik, newsuz, uznews, xabarlar, habarlar, Новости, Yangiliklar, ahborot, news | Рейтинг: 0.0/0


ЎзА - 2017 йилда «Ўзбекенгилсаноат» томонидан бешта давлатда савдо уйлари очилади\n05.04.2017 18:39 Чоп этиш версияси\n2016 йилда «Ўзбекенгилсаноат» акциядорлик жамияти корхоналари 1 миллиард 146 миллион долларлик маҳсулот экспорт қилган. Дунёнинг 54 мамлакатига етказиб берилган ушбу маҳсулотларнинг 40 фоизидан ортиғини қўшимча қийматли товарлар ташкил этади.\nМиллий матбуот марказида ташкил этилган матбуот анжумани «Ўзбекенгилсаноат» АЖ корхоналарида маҳсулотлар экспорти ҳажмини ошириш, географиясини кенгайтиришга бағишланди.\nМамлакатимиз иқтисодиётида тобора салмоқли ўрин эгаллаётган тўқимачилик саноатида 105 мингдан ортиқ ишчи-хизматчи меҳнат қилмоқда. 440 саноат корхонаси, шу жумладан, 28 йирик ишлаб чиқарувчини ўзида бирлаштирган «Ўзбекенгилсаноат» АЖ тармоқнинг етакчиси сифатида ишлаб чиқариш ва экспорт ҳажмини муттасил ошириб бормоқда.\nЎтган йили жамият корхоналари томонидан ишлаб чиқарилган саноат маҳсулотлари ҳажми 2015 йилга нисбатан 18,1 фоизга ортган бўлса, экспорт кўрсаткичлари 132 фоизни ташкил этди. Экспортда тайёр маҳсулотлар улуши тобора ортмоқда. Хорижга юборилаётган маҳсулотлар рўйхати ўтган йил бамбук ва модал калава ип, аралаш калава ип, жаккард ва рингель мато сингари янги номлар билан бойиди.


«Аллоҳим, мени улар ўйлаганидан ҳам яхшироқ қилгин!» | ukkosha.shosh.uz\nБош саҳифа » Ибрат » «Аллоҳим, мени улар ўйлаганидан ҳам яхшироқ қилгин!»\nАсмоъий шундай ҳикоя қилади: «Буюк саҳобий Абу Бакр Сиддиқ розияллоҳу анҳу ўзлари ҳақида мақтов эшитсалар, шундай дер эдилар: «Аллоҳим! Сен мени ўзимдан ҳам яхшироқ биласан. Мен эса ўзимни улардан кўра яхшироқ биламан. Аллоҳим, мени улар ўйлагандан ҳам яхшироқ қилгин. Улар билмайдиган гуноҳларимни кечиргин. Улар айтган нарсалар билан мени жазоламагин!»\nАбу Бакр Сиддиқ розияллоҳу анҳу яна «Қанийди мўмин банданинг бир тола сочи бўлиб қолсам» ёки баъзи вақтларда: «Қанийди ҳайвонлар ейдиган ўт бўлиб қолсам», дер эдилар.\nИзоҳ: Абу Бакр Сиддиқ розияллоҳу анҳу бу гапларни бежиз айтмаганлар. Ул зот охират куни Яратган Зот – Аллоҳ таолонинг ҳузурида бўладиган савол-жавобнинг қанчалик даҳшатли бўлишини ҳис қилганларидан, у куннинг масъулияти ўта оғир бўлишини билганларидан шундай дер эдилар.\nсолиҳлар гулшани\t2020-04-27\nАввалги: Ҳусни хулқ. «Амаким мени ишга олмади»\nКейинги: Ҳикматлар мажлисининг фазилати


Бугун ва эртага Ўзбекистон ҳудудида об-ҳаво шароитларининг шаклланишига ўрта тропосферадаги кучсиз циклон ҳаракати таъсир кўрсатади. Бундай ҳолатда республиканинг марказий ва шарқий туманлари устида булутлар кўпаяди.\nРеспублика бўйича об-ҳаво вақти-вақти билан ўзгариб туради, ёғингарчилик бўлмайди, фақат Тошкент, Андижон, Наманган ва Фарғона вилоятларида айрим жойларга қисқа муддатли ёмғир ёғиши, момақалдироқ бўлиши мумкин.\nШарқий Қозоғистондан кираётган бироз салқин ҳаво оқими Ўзбекистонда кундузги ҳароратнинг пасайишига олиб келди. Бугун ва эртага кундузи ҳаво ҳарорати 32-35 даражани мамлакатимиз шимоли, жануби ва чўл зонасида 37-39 даражани ташкил қилади. Тунги ҳарорат 19-24 даража атрофида сақланиб қолади. Айрим жойларда шамолнинг тезлиги секундига 15-20 метрга кучайиши мумкин.\nНисбатан салқин ҳаво оқими таъсири якшанба куни ҳам сақланиб туради. Ҳаво ҳарорати кечаси 19-24 даража атрофида, кундузи 32-37 даража бўлади, мамлакатимиз жануби ва чўл зонасида 39 даражагача исийди. Бундай ҳароратлар куннинг иқлимий меъёрларига яқин, деб хабар беради Ўзбекистон гидрометеорология маркази.


Ота-она — Dilkashradio.com\nАссалому алайкум ҳурматли радио тингловчилар. Худовандга шон-шарафлар бўлсин, яна сиз азиз биродарларимиз билан радио орқали соғ-саломат учрашиб турибмиз. Бугун микрофон олдида мен Ғолиббек. Ҳурматли радио тингловчи ота- оналар, Муқаддас китобда ёзилганини ўқиб кўрсак, шундай деб айтади. Забур бир юз йгирма олтинчи боб, учинчи оят.\n“Мана ўғиллар — Худованд берган насиба, фарзандлар — Худованд берган мукофотдир”. Албатта, болалар ҳар биримизнинг ҳаётимизда муҳим рол ўйнайди. Лекин уларнинг тарбияси учун ҳар бир ота-она Худованд олдида жавобгардир. Статистикага эътибор қаратсак, бола тўлиқ гапиришни бошлаган пайтида жуда кўп саволлар берар экан. Масалан нима учун деган саволни бир кунда тахминан етмиш марта бериши мумкин экан.\nБир қараганда унчалик муаммодек тюулмайди. Лекин бир савол доимо такрорланаверса ҳар қандай инсоннинг ҳам жиғига тегиши мумкин. Лекин азиз ота- оналар, биз бир нарсани такидлаб айтишни ўзимизга ип кўрдик. Боланинг саволларига аниқ ва қониқарли жавоб беришдан ҳеч қачон эринманг. Бу болаларнинг ақлий ривожланиши учун жуда муҳим рол ўйнайди.\nКерак бўлса айрим болалар унчалик тушунмайдиган нарсаларда ҳам уларга ёрдам беришимиз керак. Масалан: яхшиликни ёмондан қандай қилиб ажратиш мумкин. Албатта бу нарса болаларимизнинг келгуси ҳаётида ҳам муҳимдир. Шу нарсани болага тушинтиришда бир нарса жуда муҳим. Худовандга қарши бўлган ҳар қандай нарсалар ёмондир. Худованднинг борлиги, мавжудлиги эса жуда яхши. Чунки У инсонларни фақат эзгуликка бошлайди. Худованднинг борлигини эса биз Унинг Каломини ўқиб билишимиз мумкин. Бундан ташқари Худованд инсонлардан доимо ижобий ҳаракат қилишларини кутиб қолади. Яхшиликни ёмонликдан фарқлашнинг яна бир осон йўли, ҳар бир инсон, майли у бола бўладими, катта одамми, ўз олдига бир саволни қўйиши лозим.\nЯъни: мана шу қилаётган ишим Худованднинг биз инсонлар учун берган амрларини бузмайдими? Ёки Худовандга қарши эмасми, деган саволлар. Ўйлайманки ушбу саволлардан кейин ҳар қандай инсон ўзи учун тўғри хулоса чиқара олади. Ўйлайманки ҳар қандай инсоннинг виждонини қийнайдиган иш нотўғридир. Чунки инсон бирон бир яхши ишни амалга оширса у фақат хурсандчилик олиб келиши лозим.\nАлбатта бу кўп ҳолларда шундай деб хисобланиб келинган. Азиз ота-оналар, ҳозирги кунда ҳар қандай болаларни ҳам ўз васвасасига осонгина илинтира оладиган омиллар жуда кўп десак нотуғри бўлмас. Шундай экан болаларимиз учун тинимсиз ибодатда бўлайлик. Уларни эрталаб мактабга жўнатишдан олдин Худовандга ибодат қилиб Унинг паноҳини сўраш ҳар қандай ота ва оналарнинг вазифаси десак бўлади. Худованд биз ота-оналар учун берган шу мукофотларни асраб тўғри парваришлаш ҳам ҳар биримизнинг вазифамиздир. Азизлар, шунинг билан бугунги эшиттиришимиз ўз нихоясига етди. Яна радио орқали учрашгунча хайр, саломат бўлинглар.\nБола кўтаришни биласизми?\nФарзанд жахли 2 қисм


АДАБИЁТИМИЗ ОЛДИДА ТУРГАН ЯНГИ ВАЗИФАЛАР - Ўзбекистон овози газетаси\nАДАБИЁТИМИЗ ОЛДИДА ТУРГАН ЯНГИ ВАЗИФАЛАР\nУшбу учрашувни телевидение орқали кўрганимдан бери кўнглим чароғон, руҳиятим енгил. Хушхабарлардан бошим осмонда. Қалам аҳлининг кўнгли тоғдек кўтарилди. Ижод аҳли учун янги имкониятлар эшиги очилди.\nКеча Президентимизнинг маърузасини газетада синчиклаб ўқигач, унда билдирилган фикрларни янада чуқурроқ англадим. Адабиётимиз олдида турган янгидан янги вазифалар, ижодкор зиёлиларимизнинг янада унумли ва баракали ишлашлари учун яратиб берилиши кўзда тутилган имтиёзларни ўқиб, ҳам қувондим, ҳам ҳайратландим.\nТўғри, бунгача ҳам ёзувчи ва шоирлар учун қатор қулайликлар яратиб берилганини таъкидлаш керак. Масалан, «Ижод» жамғармасининг ташкил қилиниши, «Ниҳол» мукофотининг таъсис этилиши, «Дўрмон» ёзувчилар ижод уйининг янгидан бунёд қилиниши... Лекин, Президентимизнинг ижод аҳли билан ўтказган бу учрашувининг нуфузи жуда баланд бўлди, маданиятимиз ва адабиётимизнинг равнақи учун хизмат қиладиган таклифлар билдирилди.\nПрезидентимиз ушбу учрашувда Зомин ва Паркент туманларининг сўлим ва хушманзара ҳудудларида замонавий ижод уйлари қурилиши режалаштирилаётганини айтганда, англадимки, адабиётимиз худо хоҳласа, кўтарилади, янада юксалади, тараққий этади. Бадиий жиҳатдан бетакрор асарлар яратилади. Қалам ҳақининг оширилиши, тартибга солиниши ҳам ижодкорлар меҳнати қадрланаётганининг яна бир намунаси, деб ўйлайман.\nПрезидентимизнинг «Неча йиллардан бери масала қўямиз – замонавий қаҳрамон образини яратайлик, деб. Лекин бирорта жиддий натижага эриша олдикми?», деган саволидан қаттиқ таъсирландим. Бизнинг Фарғона мисолида оладиган бўлсак ҳам қаҳрамонлар етарли. Бунёдкор халқимиз олдида қарздорлигимизни яна бир бор чуқур ҳис этдим.\nМен ҳозир саксон тўрт ёшдаман. Кўп йиллик меҳнатларим истиқлол йилларида қадр топди. Мамлакатимиздаги гуркираб ўсишлар, юксалишлар, энг пешқадам давлатлар билан бўйлашиш учун қилинаётган шиддатли ҳаракатларни кўриб, илҳом оламан, қаламимни қўлдан қўйгим келмайди. Ижод аҳлига шундай катта имтиёзлар, қулайликлар яратиб берилаётган бир пайтда ҳеч бир адиб лоқайд бўлишига ҳаққи йўқ, деб ўйлайман.


«Яхшиман, ёмонман, сенга дўст-ёрман, Ошиқман, Ожизман, Меҳрингга зорман…» – Шукур ҚУРБОН - Inja san'at\nШукур Қурбон ёниб ёзади. Ёзганларини биров ўқийдими, йўқми унга фарқи йўқ. Ўзига керак бўлгани учунгина қоғоз қоралайди. Балки унинг ёзганлари содда, бироз жўн кўриниши мумкин, аммо унда шоирнинг уриб турган юраги, умрининг фожиаси, бу нопок дунёда 70 йил яшаб, заррача кир юқтирмаган қалби, пок виждони, тирик руҳи бор.\nУ сўзлаганда катталардек манманлик, кибор, мақтанчоқлик, бошқаларга ғаразлик қилиб эмас, болаларча беғуборлик, поклик, қувонч билан кўзлари ёниб сўзлайди. У ҳеч қачон теран нигоҳлари ортидаги ғам-ғуссани, унга бўлган ноҳақликлардан етган яраларнинг оғриқларини кўрсатмайди.\nУ ёзганларидан тонмайди, қонмайди ҳам.\nУнинг беғубор нигоҳларида, қалбида, юзида, қулоқлари остида, пок руҳида, олган ҳар бир нафасида, тушида, ўнгида, сийратида бир олам сўз бор. У аслан бошдан оёқ сўздан иборат.\nУ ҳар доим инсонлар томонидан алдовларга дуч келади, аммо «унутгувчи»лардан ҳеч қачон хафа ҳам, норози ҳам бўлмайди, уларга ишонишда давом этади. Шоир ҳаётни ундаги мавжудотларни севиб яшайди, улардан қанча ноҳақликлар, азоблар Slot етса-да, уларни севишни давом эттиради. Чунки у ёвузликлардан йироқда, ҳали ҳамон гўдак қалби билан яшамоқда. Шукур Қурбон ўз нафсини тўйдириш учун эмас, инсониятга зиё улашиш мақсадида қарзга ботиб бўлса-да, китоб чиқаради. Ҳеч қачон китобларини мажбурлаб ўзгаларга сотмайди. Бўйнида қарзи борлигини, ҳар доим қарзга ботиб юришини сўзлашдан уялмайди, тонмайди. У етти йиллик умрини бор йўғи гонорар учун берилган тўққизта китобга алмаша оладиган, ижод қилиб кетказган вақтига, соғлиғига ҳам ачинмайдиган соооддагина бир инсон. Адабиёт, шеърият, ижод ҳақида сўз борганда тонгни тунга, кунни кунга улаб, соатлаб гапиради. У бутун умрини адабиётга фидо қилди ва бу фидокорликни ҳали ҳамон давом эттирмоқда. Аммо ҳеч қачон адабиёт менга нима берди деб эмас, мен адабиётга нима бердим деб яшайди. У ҳеч қачон ўзини фидо бўлган деб ҳисобламайди, бор йўғи инсонлар уни адабиётни севган, шу йўлда ҳаракат қилган, уринган инсон деб ўйлашларининг ўзидаёқ, ўзини бахтли ҳисоблайди.\nЛайлак келди, ёз бўлди,\nҚаноти қоғоз бўлди.\nЎғлим, сенга оз бўлди.\nДаданг туриб, дадасиз\nҚолганлигинг рост бўлди.\nСен билмайсан, гўдаксан,\nДаданг, деб кўрсатарлар\nСенга бошқа одамни.\nЕтти ёт бегонага\nДаданг бунда юрадир\nКўксига ғам қадалиб.\nКўксимга ғам қадалса,\nСени эслайман, ўғлим.\nБор эканинг ҳам — давлат,\nҚаддим ростлайман, ўғлим.\nВа сенга дада бўлган\nЕтти ёт бегонангни.\nСевги бизни шу қаттиқ\nСавдога қўйди, ўғлим.\nБошимизни эл аро\nҒавғога қўйди, ўғлим.\nБу оламда кўзлар бор,\nБу оламда сўзлар бор,\nКулги бўлиб ҳар кимга\nБу жаҳондан ўтармиз.\nЙўл бўйига чиқармиз,\nЙўлларга кўз тутармиз.\nКўзларимиз тўрт бўлиб,\nБу жаҳондан ўтгунча\nҚоп-қора қон ютармиз.\nҚаноти қоғоз бўлди,\nБу дунёнинг роҳати,\nЎғлим, менга оз бўлди.\nЎғлим туриб, ўғилсиз\nҚолганлигим рост бўлди.\nКел, эй ёрим, парирўйим, кел энди,\nКел, эй, чашми хуморингни соғиндим.\nФироқ жондан ўтди, қадринг билинди,\nВисолингни, рухсорингни соғиндим.\nХаёлимда кокилларинг тутами,\nБир сўз учун шунча зулм, ситамми?\nИшқ йўлида гуноҳкор мен биттами?\nСуманбўй, гулузорингни соғиндим.\nСени кўрмоқ бўлдим, неча чоғландим,\nЎз ёғимга ўзим неча доғландим.\nБилмам сенга, нега сенга боғландим,\nБоғлиқ қулдай озорингни соғиндим.\nКел, эй, чашми хуморингни соғиндим,\nСуманбўй, гулузорингни соғиндим,\n(«Шайтанат» видеофилмида айтилган қўшиқ)\nҲаёт — гулзор дея кездим, тиконлари чиқди йўлдан.\nНа-да тиконлари, турфа илонлари чиқди йўлдан.\nТилинди қалб, шилинди тил, балойи нафс бўлди ғолиб,\nҚиморга бой берилди ор, пушмонлари чиқди йўлдан.\nКўнгил бердим ёра ногоҳ, ахтариб мен тасаллолар,\nЗаҳарханда қилди ағёр, ёмонлари чиқди йўлдан.\nЗамон Ҳаққа тегишли деб, неча фурсат қилдим сабр,\nЧектириб оҳ, неча соҳибзамонлари чиқди йўлдан.\nБу бир қисмат, дедим, балки пешонамга ёзилгани,\nХудо урган шайтанатнинг шайтонлари чиқди йўлдан.\nБорми бирор хайрихоҳим ва ё ҳамдард? Муҳаббатнинг\nТоҳир Малик, Шукурдайин қурбонлари чиқди йўлдан.\nҲаммаси Худодан —\nУнинг ҳукми ила дунёда борман.\nЯхшиман, ёмонман, сенга дўст-ёрман,\nТуркум шеърЎзбек адабиётиШайтанатШукур Қурбон\n«Belke intikamın, belke bir şansın Vahiysi, bir sessiz feryadıyım ben…» – Medine NARÇAYEVA


"Андижон": Эртага футбол / CHAMPIONAT.asia\n01:04Антонио Конте: “Биз бугун аъло даражада жамоавий ўйин кўрсатдик” 7 00:40Жозе Моуриньо: “Ўйлашимча, Алексис “МЮ”га ўтади, аммо...” 11 00:26АПЛ. “Манчестер Сити” рақиб дарвозасига учта гол урди ва ўзи ҳисобини уч очкога тўлдирди 4 00:18“Бордо” янги бош мураббийи номини эълон қилди 1 00:12“Неймар “Лион”га қарши баҳсда “ПСЖ”га ёрдам бера олмайди 4 23:08“Пахтакор” Туркиядаги сўнгги назорат учрашувни ғалаба билан якунлади 38 22:58Испания чемпионати. “Атлетико” ўз уйида ғалабани сақлаб қола олмади 5 22:53Германия Бундеслигаси. “Фрайбург” “РБ Лейпциг” устидан иродали ғалабага эришди, “Байер” “Хоффенхайм”га имконият қолдирмади ва бошқа натижалар 3 22:22Англия чемпионати. “МЮ” сафарда, “Арсенал” ўз уйида ғалабага эришди ва бошқа натижалар 22 21:53Жавоҳир Соҳибов ва россиялик футболчи "Навбаҳор"га келди 30 21:38Дунёнинг энг қиммат ярим ҳимоячилари 30 20:59Карикатура: Антонио Конте Диего Костасиз қийналмоқда 13 20:42“Андижон” назорат учрашувида “Цементчи”ни мағлуб этди 8 20:32"Ливерпуль" "Реал" юлдузига 100 миллион евро тўлашга тайёр 23 20:04ПСЖ Гвардиолани ўзига оғдириб олмоқчи 16\n"Андижон": Эртага футбол\nЭртага, 15 март куни футбол бўйича 23-миллий чемпионат баҳсларига старт берилади.\nБуни инобатга олсак, мухлислар орзиқиб кутган дамлар ҳам етиб келди. Эртага “Андижон” жамоамиз ўз майдонида мамлакатимизнинг 9 карра чемпиони “Пахтакор” клубини қабул қилади.\nИккала жамоа ҳам мавсумга яхши тайёргарлик кўрди. Шу билан бирга таркибни ҳам имкониятларига қараб кучайтиришди. “Пахтакор” жамоа негизини сақлаб қолган ҳолда таркибга Егор Кримец ва Камолиддин Тожиев каби собиқ ўйинчиларини қайтарди. Жамоамиз эса селекция ишларини кенг қўламда олиб бориб, 10 нафардан ортиқ ўйинчилар билан шартнома имзолади. Бу жамоаларнинг ўзаро ўйинлари тарихига назар ташлайдиган бўлсак, эртага “Андижон” ва “Пахтакор” ўртасида чемпионатдаги 41-баҳс бўлади. Бунгача жамоалар ўзаро 40 марта куч синашишган. Албатта, устунлик пахтакорчилар тарафида. Андижонликлар бу рақибни 3 марта мағлубиятга учратишган бўлса, 29та ўйинда имкониятни бой беришган. 8та учрашувда эса кучлар тенг келган.\nЭслатиб ўтамиз, “Андижон” ва “Пахтакор” ўртасидаги беллашув эртага “Соғлом авлод” стадионида соат 16:00да бошланади. Очилиш учрашуви муносабати билан ўйиндан олдин концерт дастури ўтказилади. Барча футбол ишқибозларини эртага “Соғлом авлод” стадионига чорлаймиз.


10.05.2020\tСпорт Comments Off on UFC 249. Жастин Гетжи Тони Фергюсонни муддатидан аввал таслим қилиб, енгил вазнда вақтинчалик чемпионга айланди\nАҚШнинг Флорида штатида Тошкент вақти билан 10 май куни UFC 249 мусобақаси бўлиб ўтди. Фото: Getty Images Кечанинг асосий жанги Тони Фергюсон (25-4) ва Жастин Гетжи (22-2) ўртасида енгил вазн тоифаси вақтинчалик чемпионлик камари учун кечди. Дастлабки икки раундда кичик устунлик Жастин томонида бўлди, бироқ Фергюсон иккинчи раунднинг сўнгги сонияларида рақибини мувозанатдан …\n10.05.2020\tЖамият Comments Off on Ўзбекистонда суғурта муддати ўтган ёки техник кўрикдан ўтмаган автомобилларни жарима майдончасига жойлаштирмаслик таклиф этилди\n«Менинг фикрим» жамоавий мурожаатлар порталида автотранспорт воситасининг суғуртаси йўқлиги ёки техник кўрикдан ўтмаганлиги туфайли жарима майдонига қўйиш амалиётини бекор қилиш ҳақида петиция эълон қилинди. Фото: «Дарё» Қайд этилишича, сўнгги вақтларда ДЙҲХХ ходимлари билан ҳайдовчилар ўртасидаги келишмовчиликлар ортиб кетмоқда. Буни ижтимоий тармоқлардаги лавҳалардан кўрса ҳам бўлади. «Бунинг асосий сабабларидан бири бу автомашина суғуртасининг йўқлиги …


Милтиқ биноклидан қизни томоша қилган қашқадарёлик овчи уни отиб қўйди — Sof.uz\nМилтиқ биноклидан қизни томоша қилган қашқадарёлик овчи уни отиб қўйди\n10.06 08:48 2499 Ўзбекистон\n6 июнь куни соат 21.00 ларда Яккабоғ туманида яшовчи фуқаро Қ.С. ўртоқлари билан бирга Яккабоғ туманида жойлашган, фуқаро Ж.М. га қарашли “Fish brееding” фермер хўжалигининг балиқ етиштириладиган кўлига борган. У ерда “Gamo” русумли пневматик милтиқдан кўлдаги ўрдакларни овлаш мақсадида ўқ узиб, сўнг спиртли ичимлик истеъмол қилган.\nМаст ҳолатда 50 метр узоқликдаги кўл бўйида жойлашган дала шийпони олдида турган, унга олдиндан таниш бўлмаган фуқаро Ч.С. ни милтиқ биноклидан кузатмоқчи бўлиб, безорилик оқибатида милтиқни у томонга қаратган вақтида тепкини босиб юбориши натижасида, милтиқнинг қўрғошинли ўқи фуқаро С.Ч. нинг ўнг елкасига бориб теккан ва унга ҳаёт учун хавфли бўлган оғир тан шикасти етказган.\nМазкур ҳолат юзасидан Яккабоғ тумани ИИБ ҳузуридаги тергов бўлими томонидан Қ.С. га нисбатан Жиноят кодексининг 104-моддаси 2-қисми “е” банди билан жиноят иши қўзғатилиб, дастлабки тергов ҳаракатлари олиб борилмоқда.\n6.08 16:37 2012\nКеча, 18:13 972 Ўзбекистон\nКеча, 16:53 110 Ўзбекистон\nКеча, 16:24 267 Ўзбекистон


Хонободда янги меҳмонхона иш бошлади\nАндижон вилояти Хонобод шаҳрида замонавий, барча қулайликларга эга "Шердор" деб номланган янги меҳмонхона бунёд этилиб, фойдаланишга топширилди.\nПрезидентимиз Шавкат Мирзиёев жорий йил 21-22 май кунлари Андижон вилоятига ташрифи чоғида ички туризмни ривожлантириш, хусусан, Хонобод шаҳрини Фарғона водийсининг туризм марказига айлантириш бўйича таклифларни илгари суриб, бу борада қилиниши зарур бўлган қатор вазифаларни белгилаб берган эди.\nАна шу вазифалар ижроси доирасида Хонободда янги туристик объектлар барпо этиш, туризм инфратузилмасини ривожлантириш борасида кенг кўламли ишлар олиб борилмоқда.\nМамлакатимиз мустақиллигининг 29 йиллик байрами олдидан иш бошлаган мазкур меҳмонхона ҳам ана шу йўналишдаги ишларнинг амалий натижасидир.\nУмумий лойиҳа қиймати 1 миллиард сўм бўлган, 35 ўринли мазкур меҳмонхона тадбиркор Ш. Ваҳобжоновнинг ўз маблағи ҳисобига қуриб битказилди. Меҳмонхонада 2, 3, 4 ва 6 кишига мўлжалланган стандарт, ярим люкс ва люкс хоналар мавжуд бўлиб, улар энг замонавий жиҳозлар билан таъминланган.\nЯнги меҳмонхонанинг ишга тушиши билан 13 нафар ишсиз фуқаро доимий иш ўрнига эга бўлди.


Халқаро дзюдо федерацияси (IJF) президенти Мариус Визер уч кун давомида пойтахтимиз мезбонлигида ўтган илк Тошкент «Катта Дубулға» турнири ҳамда унинг ташкилий масалаларига юқори баҳо берган ва бунинг учун Ўзбекистон ҳукумати, Жисмоний тарбия ва спорт вазирлиги, Миллий олимпия қўмитаси, мамлакат дзюдо федерациясига ташаккур изҳор қилди. Бу ҳақида у ўзининг ижтимоий тармоқдаги саҳифасида ҳам пост чоп этди.\nБугун пойтахтимиздаги “Hilton” меҳмонхонасида Халқаро дзюдо федерацияси ва ўзбек спорти мутасаддилари ўртасида учрашув бўлиб ўтди. Унда Халқаро дзюдо федерацияси Мариус Визер, МОҚ раиси Рустам Шоабдураҳмонов, МОҚ Бош котиби Ойбек Касимов, Қўмита раиси ўринбосари, мамлакат дзюдо федерацияси раиси Азизжон Камилов иштирок этишди. МОҚ раиси меҳмонхонадаги суҳбат давомида мартабали меҳмонга Президентимиз томонидан олиб борилаётган чуқур ислоҳотлар ҳақида гапириб берди.\n“Бундан бир неча йил олдин Сиз кўриб турган ушбу жойлар эски ва хароб ҳолга келган уйлар эди. “Tashkent City” Президентимиз қураётган Янги Ўзбекистоннинг кичик бир намунаси. Биз эса спорт соҳасида ўз ғалабаларимиз билан муносиб ҳисса қўшишни ният қилганмиз. Албатта, бунда Сиздек раҳбар билан ҳамкорликда ишлашдан мамнун бўлар эдик”, – деди Рустам Шоабдураҳмонов.\nЎз ўрнида Ўзбекистон Миллий олимпия қўмитаси ва дзюдо федерацияси раҳбарияти Халқаро дзюдо федерациясига, жаноб Визер ва унинг барча ёрдамчиларига мусобақани халқаро талаблар асосида ўтказишга берган кўмаги учун миннатдорчилик билдирди. Шундан сўнг халқаро ташкилот раҳбарига эсдалик совғалари тақдим қилинди.\nКуннинг иккинчи ярмида Мариус Визер Тошкентдан жўнаб кетди.


ҚОДИРИЙ ВА БЕҲБУДИЙ ҲАФТАЛИГИ » "Оқдарё овози" газетаси\nҚОДИРИЙ ВА БЕҲБУДИЙ ҲАФТАЛИГИ\nТаълим / Адабиёт / Тарих\nМактабимизда январь ойи-нинг сўнгги ҳафтаси адабиётимизнинг атоқли намоёндалари бўлган Абдулла Қодирий ва Маҳмудхўжа Беҳбудий ҳаёти ва фаолиятини ўрганишга бағишланди. Ҳафталик давомида буюк адибларимизнинг ҳаёти давомида босиб ўтган йўллари, ижоди ва уларнинг келажак авлод учун қолдирган бой маънавий мероси ҳақида она тили ва адабиёт фани ўқитувчиси Ш.Ҳаққулова ўқувчиларга сўзлаб берди. Дарсда ва дарсдан ташқари ўқиб-ўрганганларимиз асосида ҳафталик давомида турли хил адабий-бадиий кечалар, мусобақалар, давра суҳбатлари ўтказилмоқда. “Ўрганганларимиздан кўра ўрганадиганларимиз кўпроқ” шиори остида биз ёшлар бу каби ҳафталиклардан ўзимиз учун ҳар қанча кўп ўргансак, камлик қилади, ёзма ва оғзаки нутқимизни оширсак нур устига нур бўлади.\nҲафталикнинг илк кунларида 10-синф ўқувчилари иштирокида Маҳмудхўжа Беҳбудийнинг “Падаркуш” ёхуд (Ўқимаган боланинг ҳоли) асари гўзал кечинмалар остида саҳналаштирилиб, ўқувчилар эътиборига ҳавола қилинди. Шунингдек, Беҳбудийнинг ҳаёти ва фаолияти ҳақидаги маълумотларни 10-синф ўқувчиси Р.Худойбердиева тақдим этди.\n22 январь куни эса 9-синф ўқувчилари томонидан Абдулла Қодирийнинг ҳаёти ва ижодига бағишланган адабий кеча ўтказилди. Буюк адибимизнинг ўзига хос ҳаёт йўли ва ижоди ҳамда “Ўткан кунлар” асари асосидаги саҳна кўриниши билимли ва иқтидорли ўқувчиларимиз томонидан саҳналаштирилди.\n23 январь куни Абдулла Қодирий ижодига бағишланган “Шеърхонлик кечаси” ўтказилди. Бу беллашувда 10-синф ўқувчиси З.Неъматова ғолибликни эгаллади.\nБу каби тадбирларнинг ўтказиб турилганлиги ўқувчиларнинг билим ва иқтидорини оширишда, ҳамда очилмаган қирраларини кашф этишда муҳим аҳамиятга эга бўлмоқда. Зеро, нимаики қилсак тилак, барига ўқиш керак!


Хитой ва Тайван ўртасида кескинлик кучаймоқда - Parstoday\nХитой ва Тайван ўртасида кескинлик кучаймоқда\nоктябр 11, 2021 14:05 Asia/Tashkent\nХабарлар Хитой ва Тайван ороли ўртасидаги зиддиятнинг кучайишда давом этаётганини кўрсатмоқда. Ушбу орол мудофаа вазирининг сўзларига кўра, бундай зиддият сўнгги 40 йил ичида мисли кўрилмаган ҳисобланади.\nТайван оролининг ҳаво мудофааси зонасида Хитой ҳарбий самолётларининг парвози, гарчи ўтмишда ҳам юз берган бўлса-да, лекин охирги ҳафтада бу самолётларнинг парвози ўнлаб баравар кӯпайгани Тайван расмийларини хавотирга солмоқда.\nПекин ҳукумати ватанининг ажралмас қисми деб ҳисоблайдиган Тайван ва Хитой ўртасидаги зиддиятларнинг кучайишига келсак, Тайванда ички омиллар, шунингдек, халқаро аралашув муҳим ва таъсирли рол ўйнайди. Гарчи Хитой ҳукумати Тайван оролидаги мустақил партия сифатида ҳукмрон бўлган Демократик партияга нисбатан бағрикенглик сиёсатини олиб борган бўлса-да, радикал ва миллатчилик гуруҳлари мустақиллик эълон қилиш ҳаракатларини кучайтирар экан, Хитой ҳукумати воқеаларга сезгир бўлиб қолган. Хитой Тайван ороллари расмийларини агар улар мустақиллик эълон қилишса, Пекин ҳарбий вариантдан фойдаланишга мажбур бўлиши мумкинлиги ҳақида бир неча бор огоҳлантирган. Шубҳасиз, шунинг учун Тайванда ҳеч бир гуруҳ ёки сиёсий ҳаракат ўз кучини кўрсатишга ёки Хитойга қарши мустақиллик эълон қилишга журъат эта олмайди. Шунинг учун ҳам Ғарб сиёсий доиралари, айниқса АҚШ, Хитойга қарши курашиш ва Тайван муаммосига аралашиш сиёсатида оролдаги радикал ва мустақиллик тарафдорларини қўзғатмоқда ва қўллаб-қувватламоқда.\nСиёсатшунос Катрин Вунгнинг фикрича:\nХитой Тайванга босимни кучайтирмоқда, лекин бу Пекиннинг Вашингтон билан муносабатларига ҳам таъсир қилиши мумкин. Бироқ, Хитой Тайван миллатчиларининг ўсишига йўл қўймайди.\nСиёсий доиралар нуқтаи назаридан, Хитой ҳукумати учун АҚШ ва Буюк Британиянинг Тайван бўғозидаги ҳарбий ҳаракатлари Тайван оролидаги мустақиллик тарафдорлари ташвишидан кўра кўпроқ провокациондир. Қўшма Штатлар ва Британия бу минтақага кетма-кет ҳарбий кемалар юбориб, Тайван бўғозидан ўтмоқда ва Шарқий Осиё минтақасида ҳарбийлашувни кучайтирмоқда. Айни пайтда, Тайван оролига АҚШнинг миллиардлаб долларлик илғор қурол-яроғ ва ҳарбий техникасини сотиши, Хитой нуқтаи назаридан Вашингтоннинг ягона Хитой келишувини бузишга уриниш ҳисобланади. Хитой ҳукуматига кўра, бу ҳаракат Тайванда мустақиллик ҳаракатини қўллаб-қувватлаш ва Хитой билан Тайван ўртасида қарама-қаршилик илузиясини яратишга қаратилган. Пайшанба куни Wалл Стреет Журнали АҚШнинг Тайван қўшинларини ҳарбий тайёргарликдан ўтказгани ҳақидаги ҳисоботи Тайван бўғозидаги ҳарбий қарама-қаршилик ҳолатини янада кучайтириши мумкин.\nХитойлик ҳарбий эксперт Санг Чжонг Пиннинг фикрича, Хитой армияси АҚШ томонидан тақдим этилган Тайван зенит-ракета комплексини йўқ қилиш учун жанговар самолётларини юборишдан олдин баллистик ракеталардан фойдаланади.\nНима бўлганда ҳам, АҚШнинг умумий сиёсати Хитойни ушлаб туриш ва унинг иқтисодий ўсишини давом эттиришига йўл қўймасликдир. Шунда Хитой АҚШнинг глобал гегемонлигини ўз фойдасига ўзгартира олмайди. Қолаверса, АҚШнинг Афғонистондаги мағлубияти ва Хитойнинг бу мамлакатда ўз таъсирини ва иштирокини ошириш учун интилиши ҳам АҚШни Хитойни Тайванда содир бўлаётган воқеалар билан банд қилиб қўйиш учун кўпроқ ҳаракат қилишга ундамоқда. Қўшма Штатлар, Британия ва Австралия ўртасида ушбу мамлакатга атом сув ости кемаларини қуришда ёрдам бериш тўғрисидаги битимнинг имзоланиши эса, Хитойни қуролланиш пойгасига мажбурлаш ва молиявий ресурсларининг катта қисмини ҳарбий соҳага йўналтириш орқали иқтисодий масалаларнинг кейинги ўсишини олдини олиш учун амалга оширилмоқда.\nХитой ҳукумати АҚШни Тайван ички ишларига аралашиши тўғрисида огоҳлантирди\nТайван масаласида АҚШ ва Хитой ўртасидаги кескинликлар\nАҚШ Хитойга қарши душманлик сиёсатларини давом эттирмоқда\nЖо Байден Хитойнинг гипертовушли ракеталаридан хавотир билдирди


Исроил мухолифати етакчиси Исроил бош вазирини истеъфога кетишга чақирди\n09:53 / 25.12.2016\nИсроил мухолифати етакчиси, "Сионистик лагер" блокини бошқарувчи Исаак Герцог Исроил бош вазири Биньямин Нетаньяхуни истеъфога кетишга чақирди.\nУнинг айтишича, Нетаньяхунинг АҚШ раҳбарияти билан 8 йиллик тинимсиз ихтилофлари 23 декабрда юз берган натижага, яъни БМТ Хавфсизлик кенгаши томонидан Исроилга Фаластин ҳудудида турар жойлар қуришни тақиқловчи резолюциянинг қабул қилинишига олиб келди.\nГерцог фикрича, Нетаньяху сиёсати ва муваффақиятсизликлари Исроил учун хавфлидир. Унинг таъкидлашича, у охирги йиллар ва ойлар Нетаньяху ўзининг ташқи сиёсати билан Исроилни "коллапс"га олиб келишидан огоҳлантирган.\n"Агар Нетаньяхуда заррача масъулият қолган бўлса, у давлат ишларини бошқа бошқара олмаслигини англаши лозим", деб ёзди Герцог фейсбукда.\nАҚШ Биньямин Нетаньяху Исроил мухолифати


Анор меваси табобатда ўзининг шифобахш дори экани билан барчамизга маълум ва машҳур. Табобатда унинг фойдалари ҳақида кўплаб маълумотлар учратишимиз мумкин. Анор ҳақида Қуръони карим ва ҳадиси шарифда қандай маълумот келган? Аллоҳ таоло Қуръони каримнинг Ар-Роҳман сурасида шундай марҳамат қилади:\n“У иккисида (яъни, икки жаннатда) мевалар, хурмо ва анорлар бордир” (8-оят).\nУшбу оятда Аллоҳ таоло хурмо ва анор мевасини мевалардан алоҳида ажратиб зикр қилди. Сабаби бу икки меванинг қолганларидан фазилати ўзгача ҳисобланади. Имом Замахшарий “Ал-Кашшоф” асарида қуйидаги маълумотни келтирадилар: “Хурмо мева ва таом ҳисобланади. Анор эса мева ва дори ҳисобланади. Улар оддийгина мева эмас. Шунинг учун ҳам Абу Ҳанифа роҳимаҳуллоҳ “Бир киши мева емайман, деб қасам ичса ва анор ёки хурмо ейдиган бўлса, қасамхўр бўлмайди”, деган масалани чиқарганлар”.\nБундан ташқари Қуръони каримнинг Анъом сурасида иккита жойда анорнинг зикри келган:\nمِّنۡ أَعۡنَابࣲ وَٱلزَّیۡتُونَ وَٱلرُّمَّانَ مُشۡتَبِهࣰا وَغَیۡرَ مُتَشَـٰبِهٍۗ\n“Бир-бирига ўхшаган ва ўхшамаган зайтун ва анорларни чиқарамиз” (99-оят).\nوَٱلزَّیۡتُونَ وَٱلرُّمَّانَ مُتَشَـٰبِهࣰا وَغَیۡرَ مُتَشَـٰبِهࣲۚ\n“…зайтун ва анорларни бир-бирига ўхшатиб ва ўхшатмай пайдо қилган…” (141-оят).\nАҳмад ибн Ҳанбал роҳимаҳуллоҳнинг “Муснад” асарларида Алий розияллоҳу анҳунинг шундай деганлари зикр қилинган: “Анорни пўстлоғи билан енглар. Чунки, у ошқозонни тозалайди”. Уламолар ушбу асарни ҳасан даражасида эканини айтишган.\nАнорнинг фазилати ва бошқа мевалардан афзаллиги барчага маълум бўлишига қарамасдан, баъзи тоифалар томонидан унинг фазилати ҳақида ёлғон ҳадислар тўқилгани жуда ачинарли ҳолат. “Ким анор ейдиган бўлса, унинг қалбини қирқ кун мунаввар қилади”, “Ким анорнинг бир донасини танаввул қилса, шайтон васавасасидан шифо топади” ва “Ким бир дона анор еса, Аллоҳ таоло унинг қалбини қирқ кунга мунаввар қилиб қўяди” каби тўқима ҳадислар одамлар орасида учраб туради. Бундай ёлғон маълумотларга алданиб қолмаслик лозим. Яна шуни таъкидлаш лозимки, Расулуллоҳ соллаллоҳу алайҳи васалламга нисбатан ёлғон тўқишлик катта гуноҳлардан ҳисбланади. У зот соллаллоҳу алайҳи васаллам бу борада шундай деб айтганлар: “Ким менга нисбатан қасддан ёлғон тўқиса, дўзахдан жойини олаверсин!” (Имом Бухорий ва Муслим ривояти).\nАллоҳ таоло барчамизни тўғри йўлда бардавом бўлишимизни насиб айласин!\nХайруллоҳ домла Сатторов - Самарқанд вилояти бош имом-хатиб ўринбосари\nКиритилган вақти: 21/08/2021 14:04; Кўрилганлиги: 59\nМатериал манзили: https://sammuslim.uz/articles/actual/anor-haqida\nЧоп этилган вақт: 28/09/2021 11:26


Ўзбекистон Республикаси Адлия вазирлиги - Адлия вазирлиги: Ҳуқуқингни бил ва талаб қил!\n16:28:23 (GMT +5), Дш, 20 Мая 2019\nАдлия вазирлиги: Ҳуқуқингни бил ва талаб қил!\nВазирлик томонидан жорий йилнинг 10 ноябридан старт берилган навбатдаги акция айнан шундай номланади. “Ҳуқуқингни бил ва талаб қил!”\nЖорий йилнинг 10 декабрига қадар #huquqingnibilvatalabqil ҳештеги остида вазирлик катта масштабли акция ўтказишни режалаштирган. Бу акция доирасида аҳолига ўз ҳуқуқ ва манфаатларини қонуний йўл билан талаб қилиш тарғиб этилади. Манзилли ва ақлли тарғибот принциплари асосида амалга оширилиши режалаштирилган ушбу бир ойлик акция давомида хусусан қуйидаги ишлар амалга оширилади:\nБарча туман (шаҳар)да #huquqingnibilvatalabqil ҳештеги остида оммабоп флешмоб ўтказилади. Унда нотариус ва адвокатларнинг ҳуқуқий маслаҳатлари берилади, сайёр давлат хизматлари кўрсатилади.\n“Ҳуқуқ ҳимоячилари” – кўнгиллилардан ташкил топган ишчи гуруҳлари томонидан бепул ҳуқуқий хизмат тадбирлари ташкил қилинади. Адлия органлари раҳбарлари томонидан сайёр қабуллар ташкил қилинади.\nМеҳнат жамоаларида мажбурий меҳнат масалалари, меҳнат кодекси нормаларини тушунтириш, коррупция ва бошқа ҳуқуқбузарликларнинг олдини олишга бағишланган тушунтириш ишлари олиб борилади. Бу борадаги муаммолар жойларда ўрганилади ва ҳуқуқий маслаҳатлар берилади.\nТиббиёт бирлашмаларида бепул ҳуқуқий маслаҳат курслари ташкил қилинади, таълим муассасаларида бола ҳуқуқлари мавзусида давра суҳбатлари\nва семинарлар ташкил этилади.\nБундан ташқари, оммавий ахборот воситалари, ижтимоий тармоқлар орқали, шунингдек, кўчаларда, аҳоли гавжум жойларда, турли корхона ва муассасаларда фуқароларга ҳуқуқий маслаҳатлар ва ҳуқуқий ёрдамлар берилади.\nИстеъмолчи ҳуқуқлари, коммунал хизмат кўрсатувчи ташкилотлар мажбуриятлари, туғуруқхоналарда коррупция ҳолатларининг олдини олиш, мол-мулк дахлсизлиги кафолатлари, шахсий дахлсизлик ҳуқуқи мавзуларида ижтимоий роликлар тайёрланади ва телеканаллар орқали намойиш этиб борилади.\n“huquqiyaxborot” телеграм мессенжерида, шунингдек, фейсбук ижтимоий тармоғидаги вазирлик саҳифасида ҳамда инстаграмда қонун ҳужжатларида фуқароларнинг ҳуқуқлари ва давлат органларининг мажбуриятларига доир қисқа материаллар, ҳуқуқни билишни тарғиб қилувчи турли инфографикалар, видеороликлар ва бошқалар бериб борилади.\nВазирлик раҳбарияти ҳамда вилоят адлия бошқармалари раҳбарлари томонидан инсон ҳуқуқларини бузилиши ҳолатлари бўйича онлайн-акциялар ўтказилади.\nУшбу тадбирлардан мақсад аҳолига ўз ҳуқуқларини талаб қилиш орқали қонунларнинг ишлашига ҳисса қўшишлари мумкинлигини тушунтириш, бу эса ҳуқуқий жамият қуриш ва қонун устуворлигини таъминлашда муҳим қадам бўлишини таъкидлашдан иборат.


Коронавирусга қарши штаб аъзоси Барно Абдусаматова гриппга қарши сифатли вакцинани қаердан олиш мумкинлиги ва қанчадан кейин организмда гриппга қарши иммунитет пайдо бўлиши ҳақидаги саволга жавоб қайтарди.\n«Гриппга қарши вакцина билан махсус ташкил қилинган эмлаш марказларига борган ҳолда эмланиш мумкин. Аҳолимиз юртимиздаги мавжуд вакциналарнинг сифатига шубҳа қилмаса ҳам бўлади. Четдан олиб кирилаётган ҳар бир вакцина сифати ва самарадорлиги Соғлиқни сақлаш вазирлигининг тегишли муассасаси томонидан текширилиб, амалиётга жорий қилишга рухсат берилади. Юртимизга турли давлатлардан самарадорлиги энг юқори бўлган вакциналар олиб келинади. Вакцина қабул қилаётганда ҳар бир фуқаро ўз хоҳишига кўра турли давлатда ишлаб чиқилган вакцинадан бирини танлайди.\nМавсумий гриппга қарши вакцина организмда 15 кун ичида микробларга қарши иммунитет ишлаб чиқади. Таъсир кучи 1 йилга етади. Эмлашдан олдин шифокор томонидан албатта эмланувчи шахснинг умумий саломатлиги текширилиб, шунга кўра вакцинация қилиш-қилмаслик белгиланади. Яъни, эмланадиган киши шамоллаш, нафас олиш йўллари яллиғланиши каби касалликлардан тамоман соғлом бўлиши керак.\nШунингдек, вакцина таркибидаги компонентларга нисбатан аллергик таъсирчанлик даражаси ҳам текширилади. Шунинг учун вакцинациядан олдин шифокор кўригидан ўтиш тавсия этилади», деди штаб аъзоси АОКАда ўтказилган брифингда.


«Одамларнинг уйига бориб, ишга муҳтожларни ишга жойлаштириш тизимини яратишимиз керак» - Президент\n20:16 / 08.10.2020\nЙиғилишда хотин-қизлар ва ёшлар масалалари билан шуғулланиш учун ҳокимликларда алоҳида штат бирликлари ташкил этилгани, ёшлар масалаларини ҳал этишга президентнинг Халқ қабулхоналари, хотин-қизлар масалаларини ҳал этишга эса касаба уюшмалари бириктирилгани, лекин жойларда ушбу идоралар, тўртта сектор ишни самарали ташкил эта олаётгани юзасидан кўплаб саволлар туғилаётгани қайд этилган.\nВидеоселектор йиғилишида хотин-қизлар ва ёшлар масалалари бўйича янги иш тизими жорий этилиши таъкидланган.\n«Маълумки, юртимизда аҳолини ижтимоий қўллаб-қувватлаш мақсадида моддий ёрдам ва кўмакка муҳтож оилалар рўйхати, яъни «темир дафтар» тузилган эди. Энди худди шунингдек ҳар бир маҳалла, туман, шаҳар ва вилоят кесимида «ёшлар дафтари» ва «аёллар дафтари» шакллантирилади. Бу рўйхатлар «темир дафтар»дан алоҳида бўлади. Унга ижтимоий, ҳуқуқий, психологик қўллаб-қувватлашга, билим ва касб ўрганишга эҳтиёжи ва иштиёқи бор бўлган ишсиз ёшлар ва хотин-қизлар киритилади. Бунинг натижасида улар билан тизимли, манзилли иш йўлга қўйилади», дейилади президент матбуот хизмати хабарида.\nЙиғилишда ёшлар ва хотин-қизлар билан ишлаш тизими Хатирчи тумани ва Янгиер шаҳри мисолида муҳокама қилинган.\nМутасаддиларга ушбу тизимнинг намунавий шаклини ишлаб чиқиб, Қорақалпоғистон Республикаси, Тошкент шаҳри ва ҳар бир вилоятнинг биттадан шаҳар ва туманида, яъни 28та ҳудудда синовдан ўтказиш вазифаси қўйилган.\n«Бундан кейин одамларнинг уйига бориб, ишга муҳтожларни ишга жойлаштириш тизимини яратишимиз керак. Энди қайси жойда раҳбарлар уйма-уй юриб, масалаларни ҳал қилса, ўша жойда вазият ўзгаради. Энг асосий мақсад – иқтисодий барқарорликдан натижадорликка ўтиш», деган президент.\nИшсиз ёшлар ва хотин-қизларда мотивация уйғотиб, касбий кўникмалар шакллантириш, психологик, ҳуқуқий, тиббий ва молиявий кўмак бериш муҳимлиги таъкидланган.\nМасалан, оилавий психолог хизмати ва туман адлия бўлими орқали ҳуқуқий маслаҳатларни бепул ташкил қилиш мумкин. Ёлғиз кекса аёллар билан патронаж ҳамширалар, ёшлар, маҳалла ва оила бўлимлари ишлаши лозимлиги қайд этилган.\n«Ишсиз ёшлар ва аёллар бандлигини таъминлаш ҳокимнинг инвестиция бўйича ўринбосари, туман ва шаҳар бандлик бўлими, Тадбиркорларни қўллаб-қувватлаш маркази, Бош вазир қабулхоналари ва банкларнинг энг муҳим вазифаси бўлиши кераклиги айтилди.\nЎз меҳнати, иродаси билан катта ютуқларга эришган машҳур шахслар билан учрашувлар ташкил этиб, ёшлар ва хотин-қизларга кучли мотивация бериш, чет тили, касб-ҳунар ва бизнесга ўргатадиган аудио ва видео материаллар тайёрлаб тарқатиш ҳам яхши самара беради», дейилади хабарда.\nЙиғилишда «ижтимоий шартнома» тажрибасини кенг қўллаш муҳимлиги айтилган. Бунда, аввало, фуқаро касб ўрганиши, ишга жойлашиши, ўзини ўзи банд қилиши учун давлат томонидан моддий ва ижтимоий кўмак кўрсатилади.\n«Дафтар»лар билан ишлашда нодавлат нотижорат ташкилотлар имкониятларидан самарали фойдаланиш лозимлиги қайд этилган. Улар билан ҳамкорликни кенгайтириб, жазони ўтаб қайтганларнинг ижтимоий мослашуви, ёшлар ва аёлларни психологик қўллаб-қувватлаш, уларни чет тиллари ва касб-ҳунарга ўқитиш муҳимлиги айтилган.\nБу ишларга «Маҳалла ва оила» илмий-тадқиқот институти, Ёшлар муаммоларини ўрганиш ва истиқболли кадрларни тайёрлаш институтининг салоҳияти сафарбар этилади. Бундан ташқари, аҳолини тадбиркорликка ўқитиш ва микромолиявий хизматлар кўрсатишдан иборат комплекс дастурларни амалга ошириш учун нодавлат нотижорат ташкилотларга йиллик 4 фоиз ставкада қарз маблағлари ажратилади.\nЙиғилишда мўлжалдаги чора-тадбирларни амалга ошириш учун уларни барқарор молиявий манбалар билан таъминлаш масаласи ҳам кўриб чиқилган.\nЁшлар ва аёллар бандлигини таъминлаш масалаларига алоҳида эътибор қаратилган.\n«Ёшлар ва хотин-қизларни меҳнат бозорида талаб юқори касб-ҳунарларга тайёрлашни тизимли йўлга қўйсак, уларнинг муносиб иш топишига кўмаклашсак, кўплаб ижтимоий ва иқтисодий муаммолар ҳал бўлади. Бунинг учун нафақат давлат таълим муассасалари, балки мингдан зиёд нодавлат касб-ҳунар таълими марказларини ҳам жалб қилиш зарур», деди Шавкат Мирзиёев.\nБу борада мутлақо янги тизим жорий қилиниб, нодавлат касб-ҳунар таълими марказлари орқали ёшлар ва аёлларда касбий кўникмаларни шакллантириш, уларни молиявий қўллаб-қувватлашга Тикланиш ва тараққиёт жамғармасидан 100 миллион доллар миқдоридаги маблағ йўналтирилиши қайд этилган. Шундан 10 миллиони ёшлар ва хотин-қизларни касб-ҳунарга ўқитишга, 90 миллиони эса ўқув курсларини тамомлаб, сертификат олганларга имтиёзли кредитлар ажратиш учун сарфланади. «Ижтимоий шартнома» орқали нодавлат касб-ҳунар ўқув курсларини битирадиган ёшлар ва аёлларга таълим харажатлари учун 1 миллион сўмгача субсидия берилади.\n«Яна бир масала – Касб ва лавозимлар классификатори бугунги замон ва меҳнат бозори талабларига мос келмайди. Мисол учун, унда 2 минг 484 та, яъни 70 фоиз хизматчи лавозими бўйича олий маълумот талаб этилади. Хусусан, маълумотлар базаси билан ишлайдиган мутахассис, веб дизайнер каби ихтисосликларга олий малака талаби қўйилган. Ушбу касбларни IT-марказларда ярим йилда яхши ўрганиш мумкин.\nКутубхоначи, таржимон, банк агенти, реклама мутахассиси каби кўплаб вазифаларга ҳам олий маълумот талаби қўйилган. Меҳнат бозорида бундай касблар бўйича 4 мингга яқин вакансия мавжуд», дейилади хабарда.\nБандлик ва меҳнат муносабатлари вазирлигига Касб ва лавозимлар классификаторида олий маълумот талаб қиладиган мутахассисликлар ва лавозимларни қисқартириш вазифаси қўйилган.\nҲокимларнинг ижтимоий масалалар бўйича ўринбосарлари «ёшлар дафтари» бўйича, маҳалла ва оила масалалари бўйича ўринбосарлари «аёллар дафтари» бўйича масъуллиги белгиланди.\n19:50 / 30.10.2020\nШавкат Мирзиёев «Янги шимолий сиёсат»нинг энг муҳим жиҳатлари ва ҳамкорлик истиқболларига тўхталди\n18:45 / 30.10.2020\nМактабларда замонавий бошқарувни жорий қилиш масалалари муҳокама қилинди


Мурожаатдаги маълумотлар қанчалик тўғри?\n27 июн 2022, Тошкент вақти: 14:43\nФеруза Электрон оммавий ахборот воситаларида Андижон вилояти адлия бошқармаси жамоаси номидан А.Маҳмудов имзоси билан Ўзбекистон адлия вазири номига йўлланган мурожаат эълон қилинди.\nУшбу мурожаатда бошқарма бошлиғи Рустам Имомовнинг истеъфоси талаб этилади.\nУнда ёзилишича, айни пайтда бошқармада носоғлом муҳит юзага келган. Бошқарма ходимлари Р.Имомовнинг қўпол муомаласи ва ўзларининг ҳуқуқларини паймол этаётганидан чуқур тушкунликка тушган.\nМуаллиф мурожаатда Р.Имомовнинг ўз фаолияти давомидаги гўёки хуфёна ишлари, порахўрлиги, ахлоқий бузуқлиги, давлат мулкини талон-тарож қилаётгани ва ҳоказолар ҳақида маълумотлар келтирилган.\n“Озодлик” мухбири мазкур мурожаатни ўрганиш мақсадида Андижон вилояти адлия бошқармасига мурожаат қилди. Маълум бўлишича, бошқармада А.Маҳмудов исмли ходим ишламас экан.\nБошқарма бошлиғи Р.Имомов эса ўзининг устидан аноним хатлар кўп ёзилаётгани, лекин уларнинг бари бўҳтондан иборат эканини таъкидлади.\nУнинг айтишича, бунга ўхшаш туҳмат ва бўҳтонга тўла мурожаатлар илгари ҳам ёзилган ва Адлия вазирлиги мутасаддилари бошқармадаги аҳволни ўрганган.\nАдлия вазири номига йўлланган мурожаатда Р.Имомовнинг Андижон шаҳри фуқаролик ҳолати далолатномаларини ёзиш (ФҲДЁ) бўлими мудираси Гулзода Муталовани 2004 йилда ўз аризасига биноан ишдан бўшашга мажбур қилгани, унинг ўрнига ўзининг ўйнаши Муборак Саидовани тайинлагани ёзилади.\nУнда айтилишича, Адлия вазирлигининг собиқ раҳбари бу ҳақда эшитиб, Р.Имомовни қаттиқ койигандан сўнг у Г.Муталовани яна ўз вазифасига тиклаган.\nГ.Муталова эса “Озодлик” мухбири билан суҳбатда мурожаатда ўзи ҳақида келтирилган маълумотларни эшитиб, таажжубга тушганини билдирди.\n“Бу маълумотлар орқали муаллиф мурожаатнинг ёзилишида гўёки менинг қўлим борлигига шубҳа уйғотишга уринган. Мени гўёки қувғинга солган одам билан биз бирга ишлаганмиз. У менга нисбатан ҳеч қачон ноҳақлик қилмайди. Менинг вазият тақозоси билан вақтинчалик бошқа жойда ишлаганимни муаллиф ўзича талқин қилган”, - деди Г.Муталова.\nАдлия вазирлиги кадрлар бошқармаси раҳбари вазифасини бажарувчи Луиза Муртадинанинг маълум қилишича, А.Маҳмудов йўллаган мурожаатда Р.Имомов фаолиятига доир янги эътирозлар бор. Буни ўрганиш учун эса бироз вақт зарур. Қолаверса, Р.Имомов ҳақида вазирликда бир қанча ҳужжатлар бор.


Туя ақлли жонивор: унинг сути ҳақиқатан ҳам шифоми?\nБироқ, туялар нимани ёқтиради, уларнинг яшаш тарзи қандай, ўзига хос хислатлари бўлиши ҳақида ҳаммамиз ҳам ўйлаб кўравермаймиз. Булар ҳақида адоқсиз яйловларда от чоптириб, туя соғиб юрган конимехлик Нурсифат Пашшаева сўзлаб берди.\n– Туяларнинг ўзига хос айрим жиҳатлари борки, бошқа чорва молларига сира ҳам ўхшамайди, – дейди Нурсифат. – Мисол учун, туялар тозаликни ва тартибни ёқтиради. Соғиш учун борганимизда, албатта, таҳорат қилиб, ювиниб борамиз, бўлмаса, яқинига йўлатмайди. Туялар ҳам буталоқлар ҳам соғиш вақтимизни яхши билади. Шу боис соат миллари аниқлигида кетма-кетликда соғиш жойига келиб туради. Соғиб бўлганимиздан кейин онаси ўз жойига, боласи ҳам белгиланган жойга боради. Агарда тартибни бузиб, кечикиб боргудай бўлсак, соғдирмайди. Сут бермай қўйиши ҳам мумкин. Туялар агар истаган вақтида озуқланмаса, сутига таъсир қилади. Зеро, туя сутининг мазаси қандай озуқа билан озиқлангани ва ичган сувининг сифатига қараб ўзгаради.\nТуялар саҳрода бўлса, кунига уч маҳал соғиш мумкин. Бироқ, Конимех туманидаги “Конимех Қизилқум шубат” масъулияти чекланган жамияти яқинда ташкил этилгани, туялар кўпроқ бир жойда тургани боис икки маҳал соғилади. Бир тарафда буталоқлар, бир тарафда соғувчилар... Одатда сигирлар соғилганда бузоқларни боғлаб қўйса бўлади.\n– Туяларни бўйни узун, ип билан боғлаб бўлмайди, – дейди Нурсифат. – Бўйни эгри бўлгани билан кўнгли нозик. Шунинг учун соғувчи чаққон ҳаракат қилиши керак, йўқса, боласи эмиб қўяди. Энг қизиғи, улар кайфиятингизни билади. Яхши кайфиятда борсангиз, яхши кутиб олади. Бўлмаса, жаҳл қилиши мумкин. Яна бир тарафи – туялар ўзи ўрганган одамга ва унинг либосига ўрганиб қолади. Бошқа одамни яқинлаштирмайди. Либос ўзгарса ҳам тихирлик қилишни бошлайди. Ҳидлаб кўради.\nАйтишларича, туялар ёзда 10 литргача сут берар экан. Аммо, бошқа мавсумда икки-уч литрга тушиб кетар экан. Айни вақтда корхонада кунига 17 туя соғилиб, 30 литр сут олинмоқда.\n– Оч қоринга қатиғини, тўқ қоринга сутни ичиб бўлмайди, – дейди Нурсифат. – Агар организмнинг касалликларга қарши чидамлилиги паст бўлса, жигар, саратон каби касалликларда ҳам даво сифатида қўлланилади. Ҳар куни туяларни соғишимизни кутиб турадиган мижозларимиз бор. Сотувдан қолган сут бир кун ўтиб шубат, яъни қатиқ қилинади. Шубатни етти кун сақлаш мумкин. Турган сари фойдаси ортади.\nМаълумотларга кўра, туя сути табиий, тоза асал билан ичилса, гижжаларни йўқотиб, меъда-ичак тизимидаги яраларни тузатар экан. Янги соғилган туя сути гастритга даво ҳисобланади.\nАтрофда юрган ранг-баранг, катта-кичик йигирмага яқин туяларни кузатамиз. Улар ҳар куни 100 гектардаги яйловда ўтлатиб келинар экан. Шунингдек, улар парваришланаётган жойда сомон ва йўнғичқа каби ўтлардан захира ғамлаб қўйилган.\nОдатда бошқа чорва моллари ёнига озуқаси уюб қўйилмайди. Улар бўкиб қолиши мумкин. Туяларда эса бундай бўлмайди. Бу ақлли жониворлар меъёрни яхши билади.